ئامریکا بە مانەوەی لە سووریە بەرامبەر بە مەترسییەکانی ئێران ڕادەوەستێت\n11:12 - 13 رەزبەر 2718\nکوردستان میدیا: بەرپرسی ستادی فەرماندەیی ناوەندیی ئەرتەشی ئامریکا ڕایگەیاندووە ئامریکا لە سووریەدا دەمێنێتەوە و لە بەرامبەر ئەگەری هێرش و مەترسییەکانی ئێران کاردانەوەی دەبێت.\nڕۆژی پێنج‌شەممە ڕێکەوتی ١٢ی ڕەزبەر، ژێنراڵ جۆزێف ڤۆتێڵ لە پرێسکۆنفڕانسێكدا لە پێنتاگۆن ڕایگەیاند، کە بوونی ئامریکا لە سووریە دەبێتە هۆی ئەوەیکە بەشێوەیەکی ناڕاستەخۆ ڕێژیمی ئێران چالاکییە تێکدەرانەکانی سنووردار بکاتەوە.\nژێنراڵ جۆزێف لە درێژەی قسەکانیدا باسی لەوە کرد، سەرەڕای ئەوەی ئەرتەشی ئامریکا لە سووریە ئەرکێکی نیزامی دیاریکراوی نییە، بەڵام هەبوونیان لەو وڵاتە کاریگەری لەسەر چالاکییەکانی ڕێژیمی ئێران دەبێت.\nبەرپرسی ستادی فەرماندەیی ناوەندیی ئەرتەشی ئامریکا وتوویەتی: "پێشگیری لە فراوان بوونی نفووزی ئێران لە سووریە ئەرکێکی گرینگە کە ئێمە گرتوومانەتە ئەستۆ" هەروەها جەختی لەوە کردەوە کە ئامریکا ئامادەیە بە خێرایی و توندی ڕێگە لە هەڕەشە نیزامییەکانی ڕێژیمی ئێران بگرێت.\nناوبراو لە بەشێکی دیکەی قسەکانیدا ئاماژەی بەوە دا کە دەبێت ڕێژیمی ئێران کۆتایی بە کردەوە ئاژاوەگێڕانەکانی و سیاسەتەکانی کە دەبێتە هۆی پەرەدان بە توندوتیژی و ڕەنجکێشانی مرۆڤەکان بهێنێت.\nژێنراڵ جۆزێف ئەوەشی ڕاگەیاند کە بەرنامەیەکیان بۆ جێهێشتنی خاکی سووریە لە دوای کۆتاییهێنان بە گروپی تیرۆریستی داعش نییە چونکە دەبێت هێزەکانیان لە ڕاستای بەهێزکردنەوەی ئەمنییەتی سووریە کاربکەن هەتاکوو هێزە تیرۆریستییەکان نەتوانن جارێکی دیکە ئەو وڵاتە بەدەستەوە بگرنەوە.\nلە ده‌سپێكی ناڕه‌زایه‌تییه‌كانی سووریه‌وە، پاسدار و بەسیجییەکانی ڕێژیمی كۆماری ئیسلامیی ئێران به شێوه‌یه‌كی ئاشكرا و حاشاهه‌ڵنه‌گه‌ر شان به شانی هێزه سه‌ربازییه‌كانی ڕێژیمی به‌شار ئه‌سه‌د، دژ به به‌رهه‌ڵستكارانی ڕێژیمی به‌عسی سووریه، شه‌ڕیان كردووه و تا ئێستا دەیان کەسیان کوژراون و چەندین جار لەلایەن ئامریکا و نەتەوە یەکگرتووەکانەوە بەوە تۆمەتبار کراون کە دەستییان لە کۆمەڵکوژی و پاکتاوی نەژادی لەو وڵاتەدا هەبووە.


سلێمانی.. دەست بەسەر بڕێكی زۆر گۆشتی هاوردەكراودا دەگیرێت\nلیژنه هاوبه‌شه‌كانی قایمقامیه‌ت ده‌ست به‌سه‌ر بڕێكی زۆر گۆشتی به‌ستوودا ده‌گرن كه خاوه‌نه‌كه‌ی به‌نیازبووه به نرخی فرێش به هاوڵاتیانی بفرۆشێت و سه‌رۆكی لیژنه‌كانیش دانیشتوانی شاری سلێمانی ئاگادارده‌كاته‌وه.\nگۆران قادر، سه‌رۆكی لیژنه هاوبه‌شه‌كانی قایمقامیه‌تی سلێمانی رایگه‌یاند: له ئه‌نجامی سه‌ردان و پشكنینه به‌رده‌وامه‌كانی لیژنه‌هاوبه‌شه‌كان، لیژنه‌ی (یه‌ك) له فولکەی مامە ریشەی ناوشاری سلێمانی دەستیان به‌سه‌ر 100 کیلۆ گۆشتی هاورده‌كراوی به‌ستودا گرتوه كه خاوه‌نه‌كه‌ی به‌نیازی ساخكردنه‌وه‌ی وبه نرخی فرێش خاوی كردبویه‌وه تا به‌هاوڵاتیان بفرۆشێت.\nوتیشی: "ئه‌و گۆشته‌ی ده‌ستی به‌سه‌ردا گیراوه لێبڵی به‌سه‌ره‌وه نه‌بووه و خاوكرابوه‌وه و له‌ناو عه‌لاگه و زه‌رفی گه‌وره لە سەر شۆستەی دوکانێکی داخراو دانرابوو، تا بەنرخی گۆشتی خۆماڵی به‌هاوڵاتیانی بفرۆشێت".\nگۆران قادر ئەوەشی خستەڕوو: "له‌لایه‌ن لیژنه‌كه‌وه ده‌ست به‌سه‌ر گۆشته‌كه‌دا گیراوه و ره‌وانه‌ی به‌ڕێوه‌به‌رایه‌تی ڤێتێرنه‌ری سلێمانی كراوه بۆ له‌ناوبردن هه‌روه‌ها ئه‌و پێداویستیانه‌ی له‌و پیشه‌دا به‌كار‌هێنراوه له‌لایه‌ن لیژنه‌ی له‌ناوبردنه‌وه له‌ناوده‌برێت".\nسه‌رۆكی لیژنه هاوبه‌شه‌كان هاوڵاتیانی شاری سلێمانی ئاگادار ده‌كاته‌وه له‌كاتی كڕین و بازاڕكردن دا دڵنیا بنه‌وه له‌سه‌لامه‌تی ئه‌و خۆراكه‌ماددانه‌ی ده‌یكرن و به‌كاریده‌هێنن له هه‌بونی گومان له هه‌ر كاڵاوشمه‌كێك په‌یوه‌ندی به 07708677777 بكه‌ن یاخود له رێی په‌یجی (قایمقامیه‌تی سلێمانی) لیژنه هاوبه‌شه‌كانی لێ ئاگادار بكه‌نه‌وه.


ئەگەر میسی نەبێت “ئەرجەنتین و بەرشەلۆنە كۆتاییان دێت”\nپێرێز یەک مەرج بۆ دەستبەرداربوون لە مۆدڕیچ دادەنێت\nئەفسانەی ئەڵمانیا داوای دوورخستنەوەی مانوێل نۆیەر دەکات\nلۆڤرین دەزانێت هۆکاری دابەزینی ئاستی مۆدریچ و سەڵاح و کەین چیە\nبێرناردۆ سیلڤا: ئێمباپێ شایستەی باڵۆن دۆر نیە\nبەڤیدیۆ: کوڕەکەی ڕۆناڵدۆ دوو گۆڵ لەگەڵ تیپی تازەپێگەیشتوانی یۆڤێنتۆس تۆمار دەکات\nبارترا: ئێنریکی هێمنی هێناوە بۆ ئیسپانیا\nگواردیۆلا: گواستنەوەی مۆدریچ بۆ ئینتەر تەنها خەیاڵە\nئەستێرەیەکی دیکەی یانەی لیڤەرپول تووشی پێکان هات\nلەلایەن کامه‌ران پاڵانی لە 2016/10/07 تۆپ, وتار\nنووسینی: هێمن عوسمان\nلیۆنێل ئەندرێس میسی كوكسیتینی ئەرجەنتینی و ئەستێرەی دیاری یانەی بەرشەلۆنە و تۆپی پێی جیهان ، هەركات لە یاریگادا نەبێت ، كێشە و قەیرانەكان روو لەو شوێنە دەكەن، لێرەدا باس لەوەدەكەین ، بۆچی میسی نەبێت هەڵبژاردەی ئەرجەنتین و بەرشەلۆنە كۆتاییان دێت، ئایا بۆچی بە بێ بوونی میسی ، زۆربەی كاتەكان تانگۆی ئەرجەنتین و بەرشەلۆنەی كەتەلۆنی ڕووی راستیان دەركەوێت ، ئاخۆ ئەم یاریزانە لە ئاسمانەوە هاتووە یاخود ئەستێرەیەكە كە قورسایی یانزە یاریزان لەسەر شانی خۆی دەگرێت؟\nهەمووان لە ئێستا و ماوەی رابردووشدا بینیومانە، هەركات ئەرجەنتین و بەرشەلۆنە بەبێ میسی یارییان كردبێت ، ئەوا روبەرووی زەحمەت و نەهامەتی بوونەتەوە، بۆنمونە ئەرجەنتین چەندین یاریزانی بەتوانای هەیە لەوانەش ( ئەگوێرۆ و هیگواین و دیماریا و ئۆتامێندی و ماسكیرانۆ …هتد)، بەڵام نەیانتوانی لەبەرامبەر هەڵبژاردەی پیرۆ سەركەوتن تۆماربكەن، لە كاتێكدا ئەگەر میسی بەشداری بكردایە ئەوا رەنگە ئەنجامەكە بەم جۆرە نەبوایە ، یاخود ئەگەر تەماشای یانەیەكی گەورەی وەك بەرشەلۆنە بكەین ، لە دوا یارییاندا لەبەرامبەر سێڵتاڤیگۆ دوچاری شكست بوونەوە، بە ئاشكرا دوركەوتنەوەی میسی كاردانەوەی تەواوی لەسەر یاریزانەكان دروستكرد و لە ئەنجامیشدا شكستیان هێنا ، كەواتە دەتوانین بوترێت ئەگەر میسی نەبێت، ئەوا هەردوو هەڵبژاردەی ئەرجەنتین و یانەی بەرشەلۆنە لەناودەچن” لەناوچوون بەمانای نەمان نا، بەڵكو بەو مانایەی كە روبەرووی كێشەی گەورە و شكستی بەردەوام دەبنەوە”.\nمیسی ، ئەستێرەیەكی گەورەیە لە جیهانی تۆپی پێ دا و بەبێ ئەم یاریزانە ، خۆشییەكانی تۆپی پێ مانا گەورەكەی خۆی لەدەست دەدات، لیۆنێل ئەندرێس میسی بە بڕبڕەی پشتی قوتابخانەیەكی گەورەی تۆپی پێی وەك بەرشەلۆنە و ئەرجەنتین دادەنرێت، هەربۆیە ئەستۆی سەركەوتنەكان بەردەوام خراوەتە سەرشانی ئەم ئەستێرەیە”. ئەگەر چاوێك بە رابردوودا بگێڕینەوە، دەبینین هەركات میسی لە یاریگادا بووبێت، زۆرترین كاتەكان ئەو یانەیە ، یان هەڵبژاردەیە سەركەوتنی بەدەست هێناوە، بە دوركەوتنەوەشی زۆرێك لەكاتەكان شكست روبەرووی یانەكە یاخود هەڵبژاردەكە بۆتەوە”.\nلە ساڵی (2004)وە ، كە میسی هاتۆتە ریزی یەكەمی یانەی بەرشەلۆنە ، زیاتر لە 29 نازناوی گرنگی لەسەر ئاستی ئەوروپا و جیهان بەدەستهێناوە، هەرچەندە ئەم ئەستێرەیە نەیتوانیوە سەركەوتوبێت لە بردنەوەی نازناوی گەورەی وەك مۆندیال و كوپا ئەمریكا بۆ هەڵبژاردەكەی، بەڵام ئەمانە مانای خراپی ئاستی ئەم یاریزانە نەبووە، هەمیشە میسی بە گەورە و سەرداری یاریزانەكانی نێو یاریگا دانراوە و هەموو توانای بەكارهێناوە تا هاوكاری سەركەوتنەكانی هەڵبژاردە و یانەكەی بكات”.\nماوەتەوە بوترێت ، بە گەرانەوەی میسی و بەشداریكردنی لە یارییەكانی تانگۆی وڵاتەكەی و بەرشەلۆنەی كە تەلۆنی زۆربەی كێشە و قەیرانەكانیان كۆتایی پێ دێت و گەورەی و ناوبانگیان بۆ دەگەرێتەوە، بە یاری نەكردنیشی، ئەوا دەتوانین بڵێین یانەی بەرشەلۆنە و هەڵبژاردەی ئەرجەنتین كۆتاییان پێ دێت”.\nلێۆنێل مێسی، ئه‌رجه‌نتین، به‌رشه‌لۆنه.\nبابەتی پێشووفه‌رمی| ئینته‌رمیلان گرێبه‌ستی ئیكاردی درێژ كرده‌وه\nبابەتی دواتر پورتوگال VS ئەندۆرا\nڤیدیۆی گۆڵه‌کان : هۆڵندا ٣-٠ئه‌ڵمانیا\nڤیدیۆ : گۆڵی یه‌که‌می هۆڵندا دژی ئه‌ڵمانیا\nڤیدیۆی گۆڵه‌كان : به‌ڕازیل ٢-٠ سعودیا\nڤیدیۆ : گۆڵی یه‌كه‌می به‌ڕازیل دژی سعودیا\nڤیدیۆ : گۆڵه سه‌ڕنجڕاکێشه‌که‌ی ئه‌مشه‌وی بۆ میسڕ


دەستگیركراوانی دیكەی بادینان؛ نە خۆیان دیارن نە دۆسیەو ئەو تۆمەتەی دراوەتە پاڵیان – سنور میدیا\n“تائێستا هەر ناشزانین بە چ تۆمەتێك دەستگیركراوە و پێمانناڵێن، لەكاتێكدا ئەو بەشداریی هیچ خۆپشاندان و چالاكییەكی نەكردووە، بەڵكو پیشەی كرێكارە” حەمودی وای وت، ئەو برای دەستگیركراوێكی بادینانە بەناوی بەندەر ئەیوب.\nبەندەر لە 4ی ئەیلولی 2020دا لە نێو ماڵەكەی خۆی دەستگیركراوە و “تائێستا پارێزەرەكەی نە خۆی‌و نە دۆسیەكەشی نەبینیوە”.\nحەمودی وتی “لەو ماوەیەدا دووجار بە تەلەفۆن پەیوەندیی پێوە كردووین و یەك جاریش برایەكم تەنیا پێنج خولەك لە ئاسایشی گشتیی هەولێر بینیویەتی”.\nبەشدار حەسەن، پارێزەری دۆسیەی دەستگیركراوانی بادینان رونیكردەوە كەسوكاری نۆ كەس لەو زیندانییانەی دیكەی بادینان كە لە خۆپیشاندانەكانی شیلادزێ دەستگیر كراون، پەیوەندییان بەوانەوە كردووە تا بریكارنامەیان بۆ بكەنەوە.\n“حاكم داوای كردووە پەنجەمۆر لە زیندانییەكان وەربگیرێت بۆ وەكالەتەكە، بەڵام ئاسایش ڕێگە نادات و هەر جارەی بە پاساوێك بەڕێمان دەكەن. جارێك دەڵێن گۆڕانكاری لە بەشەكانی ئاسایشدا دەكرێت، جارێك دەڵێن دەوام نەماوە”.\nبەشدار دەڵێت، چەندین جار چوون بۆ وەرگرتنی پەنجەمۆری ئەو زیندانییانە، “وەكالەتنامەكانمان داوە بە ئاسایش تا بیدات بە زیندانییەكان پەنجەمۆری لەسەر بكەن، دوایینجار 17ی ئازاری 2021 بوو وتیان پەنجەمۆرەكان تەواو نەبووە، ئاخر دەبێت پەنجەمۆرێك چەندی پێ بچێت؟”.\nبەپێی بەدواداچونەكان، ژمارەی دەستگیركراوان لە ساڵی ڕابردووەوە دەیان كەسن و تەنیا لە بادینان نین، بەشێكیان لە هەولێرن و هەندێكیشیان فەرمانی دەستگیركردنیان هەیە و دەستگیرنەكراون‌و ناوچەكانی خۆیانیان جێهێشتووە.\nپەروەر، برای كاركەر ڕۆستینكی یەكێك لە دەستگیركراوەكانی دیكەی بادینان وتی “پێیاننەوتین بە چ تۆمەتێك دەستگیری دەكەن و تا ئێستا نازانین”.\n“بەشداریی هیچ گردبوونەوە و خۆپیشاندانێكی نەكردووە.. ڕێگە نادەن نە ئێمە و نە پارێزەرەكەی بیبینین”.\nبەوتەی پەروەر تەنیا یەك جار لە ئاسایشی گشتیی هەولێر بینیویانە، “كە دەچین بۆ سەردانی، هەر جارەی پاساوێك دەهێننەوە بۆ ئەوەی ڕێگە بە بینینی نەدەن، جارێك دەڵێن لەبەر كۆرۆنا و جارێك شتێكی دیكە”.\nزۆرینەی دەستگیركراوان بە تۆمەتی “تێكدانی ئاسایش و ئاژاوەگێڕی” ڕوبەڕوی دادگا كراونەتەوە، لە نێویاندا پێنج كەسیان ناوەڕاستی شوباتی ئەمساڵ بە شەش ساڵ زیندانیی حوكمدران و سزاكەیان كاردانەوەی ناوخۆیی و نێودەوڵەتی لێكەوتەوە، هێشتاش لە قۆناغی تەمیزكردنەوەدایە.\nڕەمەزان ئەرتیسی، پارێزەری دۆسیەی دەستگیركراوانی بادینان كە زانیاری لەسەر دەستگیركراوەكانی دیكە نەبوو ڕونیكردەوە “تەنیا دۆسیەی حەوت كەس دیارە كە دادگایی كراون، ئەو پێنج كەسەی كە سزا دراون، لەگەڵ بەدەل بەرواری و ئومێد بەرۆشكی، كە هەموویان تۆمەتی هاوشێوەیان دراوەتە پاڵ”.\nجیاوازیی بەدەل بەرواری و ئومێد بەرۆشكی لەگەڵ پێنج كەسەكەی تر ئەوەیە كە “ئەوانی دیكە دانپێدانیان هەیە، بەڵام ئەم دوو كەسە دانپێدانانیان نییەو هەموو تۆمەتەكانیان ڕەتكردوەتەوە”.\nدەزگای ئاسایش گرتەیەكی ڤیدیۆیی بەناوی “دانپێدانانی” دەستگیركراوانی حوكمدراوی بادینان بڵاوكردەوە، بەڵام هەرزوو لەلایەن پارێزەر و كەسوكاریان ڕەتكرایەوە.\n“بەپێی یاسا پێویستە لە قۆناغی لێكۆڵینەوەدا كە وتەیان لێوەرگیراوە، ئێمە وەكو پارێزەرەكانیان ئامادەبین، بەداخەوە ڕێگە نەدراوە، تا ڕۆژی دادگا پەڕاوەكەمان نەدیوە و دانپێدانانەكانمان نەخوێندبوەوە”.\nئەرتیسی وتیشی “هەموویان ڕەتیان كردەوە ئەو كارانەیان كردبێت، وتیان ئەم دانپێدانانەیان لەژێر ئەشكەنجەداندا لێ وەرگیراوە”.\nنمونەی ئەوەی هێنایەوە بەشێكیان تۆمەتباركراون بە سیخوڕیی بەسەر یەكگرتوی ئیسلامیی كوردستانەوە، “پرسیارمان كرد بە چ شێوازێك سیخوڕییان بەسەر یەكگرتووەوە كردووە؟ ئایا لەسەر سەركردایەتی، ئەندام یان بارەگا بووە؟ لەناو دانپێدانانەكەدا هیچ زانیارییەك نەبوو كە سیخوڕییان بەسەر چییەوە كردووە”.\n“هەروەها وترابوو كە سیخوڕییان بۆ دەوڵەتێكی دەوروبەر كردووە، پرسیارمان كرد بۆ چ دەوڵەتێك؟ زانیاریی نەبوو كە بۆ چ دەوڵەتێك” ئەو پارێزەرە وای وت.\nڕەمەزان ئەرتیسی، ڕەخنەی لە كەسوكاری دەستگیركراوانیش هەیەو دەڵێت “ئێمە بریكارنامەمان نەبێت ناتوانین ئیشی لەسەر بكەین، نازانین بۆچی كەسوكاریان نایەنە لامان؟”.\nلە چەند مانگی ڕابردودا، چەندین چالاكوان و ڕۆژنامەنوسی ناوچەكانی ژێر دەسەڵاتی پارتی دیموكراتی كوردستان، بە تایبەت لە دەڤەری بادینان، بەرەو سلێمانی یان شارەكانی دیكەی عێراق یاخود دەرەوەی وڵات ڕۆیشتون، بەهۆی هەبوونی فەرمانی دەستگیركردنەوە.


پسپۆڕێکی یاسای دەستوری دەڵێت، ئەگەر پەرلەمانی عێراق و لایەنەکان نەتوانن چارەسەری پرسی هەڵبژاردنی سەرۆک کۆمار بکەن، مانای وایە حکومەتی نوێش پێکناهێنرێت و پرۆسەی سیاسی پەکی دەکەوێت، دەشڵێت، لەو حاڵەتەشدا ئەگەری هەیە ئەم خولەی پەرلەمانی عێراق هەڵبوەشێنرێتەوە.\nد. خامۆش عومەر، پسپۆڕی یاسای دەستوری (دووشەممە 7-2-2022) بە "دەنگی ئەمریکا"ی راگەیاند، " بڕیارەکەی دادگای فیدڕاڵی بۆ راگرتنی کاندیدبوونی هۆشیار زێباری، کاندیدی پارتی دیموکراتی کوردستان بە سیفەتی ئیستعجال پەیوەندی بەوەوە هەیە دەبێت ئەو کەیسەی لە بەردەم دادگادایە یەکلایی بکرێتەوە دواتر بابەتی پەیوەندیدار بە کەیسەکە بێتەوە بەردەم دادگا، واتە ئەوەی ئێستا پەیوەندی بە کاندیدی پۆستی سەرۆک کۆمار هەیە یەکێکە لەو بابەتانەی مشتومڕی لەسەرە مەسەلەی ئەوەیە کە یەکێک لە مەرجەکانی تایبەت بە کاندیدبونی تێدا نییە، بۆیە دەبێت ئەم پرسە یەکلایی بکرێتەوە ئینجا بچنەوە ناو پرۆسەی هەڵبژاردنی سەرۆکی کۆمار، ئەمە بە شێوەیەکی کاتییە بە شێوەیەک نییە بە تەواوەتی دورخرابێتەوە."\nئاماژەی بەوەشکردووە، " لەبارەی بوونی بۆشایی یاساییش لە یەکەم دانیشتنی پەرلەمان لە 9-1 ئەنجامدرا بوو، بۆیە 9-2 دەبێتە مانگێک، 7ی مانگ دیاریکراوە بۆ ئەوەی پرۆسەکە بەشێوەیەکی ڕێکوپێک بەڕێوەبچێت و پێش 9ی مانگ نەچینە ناو مشتومڕێکی دەستورییەوە یاخود جۆرێک لە بۆشایی وەکو ئەوەی باسی لێوە دەکرێت."\nئەوەشی خستووەتەڕوو، “لە نۆی ئەم مانگەوە عێراق دەکەوێتە بۆشایی دەستووری و جۆرێک لە پێشێلکاری دەقە دەستورییەکان، ئەو دەقە دەستوریانە لە عێراق ماوە زەمەنی- کاتیەکانی دیاریکردووە ئێستا ئەو سەقفە کاتییانەی کە دیاریکراون لەلایەن دەسەڵاتی سیاسییەوە دەبەزێنرێت واتە دەسەڵاتی سیاسی پێوەی پابەند نابێت ئەمەش ڕەنگە جۆرێک لەوە دەبێت کە پرۆسەی سیاسی لە عێراق بکەوێتە لەکارکەوتنەوە بە شێوەیەک لە شێوەکان کە نەتوانرێت ئەو بەستەڵەکە بشکێنرێت کە ئێستا دۆخی سیاسی عێراقی تێی کەوتووە”.\nڕوونیشیکردووەتەوە، " ئەگەر بەو ئاڕاستەیەش بڕوات بە دڵنیاییەوە ئەگەر لایەنەکان جۆرێک لە سازش بۆ یەکتری نەکەن ئەوە یەکێک لە ئەگەرەکان هەڵوەشانەوەی ئەم خولەی پەرلەمان و ئەنجامدانەوەی هەڵبژاردنە."\nوادەی کۆبوونەوەی پەرلەمانی عێراق لەبارەی نرخی دۆلار دیاری کرا\n2022.02.22 - 16:15\nپەرلەمانی عێراق ژمارەی کاندیدانی بۆ پۆستی سەرۆککۆمار ئاشکرا کرد\n2022.02.14 - 22:00\nپۆلیسی هەولێر: شۆفێرێکی پەرلەمانی کوردستان کوژرا\n2022.02.10 - 20:45\n12 بەنزینخانە بەنزینى عێراقى دابەش دەکەن\n2022.02.23 - 22:55\nعێراق دەرچوونى لەژێر بەندى حەوتى نەتەوەیەکگرتووەکان راگەیاند\n2022.02.23 - 00:14\nبەنزینى عێراقى لە 12 بەنزینخانە دابەشدەکرێت\n2022.02.22 - 23:52\nدادوەرێكی عێراقی بڕیارەكەی دادگاى فیدراڵى بۆ ’’ناس’’ ڕاڤە دەكات\n2022.02.22 - 17:38


دیداری به‌رێز دكتۆر فایه‌ق گوڵپی || مامۆستا مه‌لا ئه‌حمه‌د کاکه مه‌حمود\nدیمانەی تایبەت بە مامۆستادیداری به‌رێز دكتۆر فایه‌ق گوڵپی\nدیداری به‌رێز دكتۆر فایه‌ق گوڵپی\nله ساڵیادی كۆچی دوایی مامۆستا مه‌لا ئه‌حمه‌د كاكه مه‌حموودا\nكاتێك منداڵ بوم، له‌به‌ر ئه‌وه‌ی ئاره‌زووی كوردایه‌تی له دڵمدا چه‌كه‌ره‌ی كردبوو، له ناو كۆڕ و كۆمه‌ڵدا چاك گوێم بۆ ئه‌و ناوانه شل ده‌كرد كه له رێگه‌ی ده‌می خه‌ڵكه‌وه باسیان ده‌كرا له شۆرشی گه‌لی كوردا به‌شداریان كردووه، ناوی یه‌ك له‌و كه‌سانه مامۆستا مه‌لا ئه‌حمه‌د بوو. ده‌مبیست كه مامۆستا له‌گه‌ڵ چه‌ندان زانای ئاینی تر له شۆرشی ئه‌یلولدا پێشمه‌رگه بووه. پاش كاره‌ساتی ساڵی 1975 كزبوونی تێكۆشانی چه‌كداری و سیاسی، ناوی مامۆستا مه‌لا ئه‌حمه‌دم ده‌بیست كه له وتاره‌كانی مزگه‌وتدا سه‌ره‌رای په‌روه‌رده‌كردنی خه‌ڵك به بنه‌ماكانی ئاینی ئیسلام، له وریاكردنه‌وه‌ی خه‌ڵكدا ده‌رباره‌ی باری سیاسی و ناساندنی رژێمی به‌عس به‌خه‌ڵك درێغی نه‌ده‌كرد. له ڕاپه‌رینی به‌هاری ساڵی 1987ی شاری هه‌ڵه‌بجه‌دا كاتێك من له ناوچه‌ی قه‌ره‌داغ پێشمه‌رگه بووم، بیستم كه مامۆستا رۆڵێكی كاریگه‌ری له‌و ڕاپه‌رینه‌دا هه‌بووه. له گه‌رمه‌ی شه‌ری ناوخۆیی هێزه كوردیه‌كاندا له دوای راپه‌رین، ئه‌گه‌ر چی تا ئه‌و كات چاوم به ره‌حمه‌تی نه‌كه‌وتبوو، به‌ڵام له دووره‌وه یه‌كترمان ده‌ناسی، هێنده بڕوامان به یه‌كتر هه‌بوو له رێگه‌ی كه‌سی سێهه‌مه‌وه كارێكمان كرد له شارۆچكه‌ی خورماڵ جارێكی تر شه‌ری براكوژی ڕوو نه‌دات و گیانی چه‌ندان رۆڵه‌ی گه‌لی كوردمان له مه‌رگ پاراست. به‌هۆی راگواستنی گونده‌كانی ناوچه‌ی هه‌ورامان و به هۆی ئه‌وه‌وه كه من له زانكۆ بووم و دواتر بوومه پێشمه‌رگه‌و دوای راپه‌رینیش جارێكی تر شه‌ری براكوژی به‌رۆكی گرتینه‌وه، ده‌رفه‌تم بۆ نه‌لوا له نزیكه‌وه مامۆستا ببینم، تا ساڵی 2006 له شاری هه‌ڵه‌بجه‌ی شه‌هید چاوم پێكه‌وت، ئه‌و كات بۆ ماوه‌یه‌كی كورت پێكه‌وه دانیشتین و ده‌رباره‌ی ره‌وشی سیاسی به كورتی هه‌ندێك دواین، رووی خۆش و روونی بۆچون و قوڵی بیركردنه‌وه‌ی مامۆستا واكاریگه‌ری له سه‌رم دانا خۆزگه‌م ده‌خواست چه‌ندان ساڵ پێش دیدارم له‌گه‌ڵ بكردایه. له‌به‌ر ئه‌وه‌ی مامۆستا پێشینه‌یه‌كی سیاسی هه‌بوو یه‌كێ له زانا ئایینیه ناوداره‌كانی باشوری كوردستان بوو، خه‌ڵكی ناوچه شاخاویه‌كه‌ی هه‌ورامان بوو، كه به‌رده‌وام سه‌نگه‌ری خۆپاراستنی شۆرش و حزب و رێكخراوه سیاسیه‌كانی باشوری كوردستان بووه، رۆڵی مامۆستا له پێكهێنان و پاراستنی بزووتنه‌وه‌ی ئیسلامیدا بنه‌ره‌تی بوو،له هه‌وڵدان بۆ ئاشتی و ته‌بایی و كۆتاییهێنان به شه‌ری ناوخۆ، ئه‌و په‌یوه‌ندیه‌ی كه له‌گه‌رمه‌ی شه‌ری ناوخۆدا له رێگه‌ی كه‌سی سێهه‌مه‌وه له نێوان من و مامۆستای ره‌حمه‌تیدا به ده‌ست پێشخه‌ری ره‌حمه‌تی بۆ رێگرتن له په‌ره‌سه‌ندنی شه‌ره‌كه درووستبوو، بۆ ئه‌وه‌ی شه‌رێكی تر له خورماڵ له نێوان هێزه‌كانی بزووتنه‌وه‌ی ئیسلامیی و یه‌كێتی نیشتمانی كوردستاندا روونه‌دات، ده‌یسه‌لمێنی كه تا چه‌ند مامۆستای ره‌حه‌مه‌تی به ته‌نگ ئاشتیی و یه‌كریزی نێوان لایه‌نه سیاسیه‌كانی باشوری كوردستانه‌وه بووه.له دوای ئه‌وه‌ی چه‌ند گرووپێك له بزووتنه‌وه‌ی ئیسلامیی جیابوونه‌وه، مامۆستا له‌گه‌ڵ بزووتنه‌وه مایه‌وه‌و له ناو بزووتنه‌وه‌دا له كه‌سه‌یاتیه نزیكه‌كانی رێبه‌ری بزووتنه‌وه‌ی ئیسلامیی ره‌حمه‌تی مامۆستا مه‌لا عه‌لی بوو، له‌و كاته‌وه ته‌بایی و یه‌كریزی نێوان لایه‌نه سیاسیه‌كانی كوردستان وه‌ك چه‌مك به پراكتیك له نێوان لایه‌نه سیاسیه‌كانی كوردستان و بزووتنه‌وه‌ی ئیسلامیی كوردستاندا پێشكه‌وت و هیچ شه‌ڕو ناكۆكیه‌ك له نێوان بزووتنه‌وه و لایه‌نه سیاسیه‌كانی تردا نه‌هاته ئاراوه.\nمن وه‌ك پێشتر ئاماژه‌م پێدا ته‌نها یه‌ك جار به دیداری مامۆستا شاد بووم، به شێوه‌یه‌كی ناراسته‌وخۆ ئاگام له‌چالاكیه سیاسیی و ئایینی و رۆشنبیریه‌كانی بووه، مرۆڤێكی به توانا و سه‌ركه‌وتوو بوو، وه‌ك كه‌سایه‌تیه‌كی هه‌ڵكه‌وتووی ناوچه‌ی هه‌ورامان شانازیم پێوه‌كردووه و ئێسته‌ش شانازی پێوه ده‌كه‌م.\nپێوانه‌ی پێشكه‌وتن و زیندوویی هه‌ر كۆمه‌ڵگایه‌ك و هه‌ر پێكهاته‌یه‌كی كۆمه‌لایه‌تی، به چه‌ندان فاكته‌ره‌وه گرێدراوه، یه‌ك له‌و فاكته‌ره هه‌ستیارانه ئه‌وه‌یه كه ئه‌و كۆمه‌ڵگایه یان ئه‌و پێكهاته‌یه خاوه‌نی چه‌نده مرۆڤی به تواناو هه‌ڵكه‌وتووه، زوو له ده‌ستدانی كه‌سانی وه‌ك مامۆستا كه به تواناو هه‌ڵكه‌وتوو بوون، پێش ئه‌وه‌ی به‌رنامه‌كانی به ئه‌نجام بگه‌یه‌نێت، بۆشایی له‌ناو كۆمه‌ڵگای سیاسیی كوردستان و له ناو پێكهاته‌ی ئیسلامیی سیاسیی كوردستاندا درووستده‌كات، هیوادارم قوتابیه‌كانی مامۆستاو په‌یره‌وكه‌رانی رێبازه‌كه‌ی تێكۆشان چرَوپڕ بكه‌نه‌وه بۆ ئه‌وه‌ی ئه‌و بۆشاییه پڕبكه‌نه‌وه كه به‌كۆچی دوایی ناوه‌ختی مامۆستای ره‌حمه‌تی درووستبوو.\nله به‌ر ئه‌وه‌ی مامۆستا خاوه‌نی پێشینه‌یه‌كی سیاسیی و قوڵبونێكی ئایینی و رۆشنبیری گشتی بوو،له دامه‌زراندنی بزووتنه‌وه‌ی ئیسلامیدا رۆڵێكی كاریگه‌ری هه‌بوو،له دوای دامه‌زراندنی بزووتنه‌وه،له‌كاتی تێكۆشاندا به‌رده‌وام پله‌ی مه‌كته‌بی سیاسیی و پله‌ی باڵاتری حزبی وه‌رگرتووه، ئه‌مه نیشانی ئه‌دات كه بزووتنه‌وه‌ی ئیسلامیی كوردستان بۆ دامه‌زراندن و بۆ تێكۆشان سوودی له تواناو ئه‌زمونی مامۆستای ره‌حه‌متی وه‌رگرتووه.\nداوا له هه‌وادارن و قوتابیانی مامۆستای ره‌حمه‌تی و ئه‌و كه‌س و لایه‌نه سیاسیی و ئیسلامیانه‌ی كوردستان ده‌كه‌م كه ئاشتی و پێكه‌وه ژیانی دیموكراتیانه‌ی نێوان حزبه ئایینی و عیلمانیه‌كان و پێكه‌وه هه‌وڵدان بۆ چاره‌سه‌ركردنی كێشه‌ی گه‌لی كورد له چوارچێوه‌ی سیاسه‌تێكی نه‌ته‌وه‌یی دیموكراتدا، بكه‌نه بنه‌مای تێكۆشانی سیاسیی ئاینده‌یان.\nله‌گه‌ڵ رێزو خۆشه‌ویستی : د.فائیق محه‌مه‌د گوڵپی 9-2-2009\nژمارەی سەردان: 860670


وێنە، دەنگ، ووشە چیە؟ چاوپێکەوتن لەگەڵ هونەرمەند حەسەن مەسعودی. - Ruya Foundation For Contemporary Culture In Iraq\nنیسان 18, 2018 وێنە، دەنگ، ووشە چیە؟ چاوپێکەوتن لەگەڵ هونەرمەند حەسەن مەسعودی.\nحەسەن مەسعودی سوود لە ڕاهێنانەکانی دەبێنێت وەکو خۆشنوسێک بۆ دروست کردنی پێکهاتەی ووزە بەخش لەسەر ووشەی نوسراو. شێوازی ئەزموونی مەسعود سنورەکانی خۆشنوسی رەسەنی توندی تێپەڕاندووە لەپیشەی هونەری ٤٥ ساڵەی دا. کارەکانی نوسینەکانی شاعیران و فەیلەسوفانی هەموو چەرخ و کەلتورەکان دەگرێتەوە هەر لە سەینت ئۆگۆتسن و ڤێرجیل و ئیبن ئەلعەرەبی و لاو تزوەوە تادەگاتە باودەلێیەر. ئەو لەگەڵ هونەرمەندانی دارامی وێنەی و ژەنیاراندا هاوکاربوەو هونەری خۆشنوسی وەکو هونەرێکی زیندو نمایشکراو پێشکەشکردووە.\nمەسعودی لەنەجەف لەدایک بووە لەساڵی ١٩٤٤ وەکو خۆشنوس کاری کردووە لە بەغداد لە ساڵانی ١٩٦٠دا پێش ئەوەی ناوی خۆی تۆمار بکات لە ئەکادیمیایی ئیکۆل دیبیوکوس لە پاریس لە ساڵی ١٩٦٩. بەو دواییانە، یەکەم پیشانگای بەتەنهایی لە نیۆرک کردەوە بەناوی ‘ ووشەکان، هەناسە، زمانی جەستە’ لە ساڵی (٢٠١٧) لە سەندارام تاگۆر، وە دواتر لە گەلەری ئۆکتۆبەر لە لەندەن پیشاندراوە. تازەترین کتێبی بریتیەلە خۆشنوسی خۆشەویستی (٢٠١٧)، کەلەلاین ساقیەوە بڵاودەکڕێتەوە.\nحەسەن مەسعودی، بەغداد.\nئایا تۆ چۆن وێنەیەک، ووشەیەک و دەنگێک پێناسە دەکەی؟\nوێنەیەک زۆرە هەر لە هونەری ئەشکەوتی مرۆڤی سەرەتاییەوە بگرە تاکو وێنەی ئایینی وەکو ئەو وێنانەی کە لە میسری کۆن یان لە کڵێساکان دۆزرانەوە. ڕژێمە سیاسیەکان وێنای خۆیان دروست دەکەن. هونەرمەندانی هاوچەرخی هونەرە جوانەکان لەڕێی وێنەکانەوە سۆزی مرۆڤایەتیان دەردەبڕن لەکاتێکدا لەرۆژگاری ئەمڕۆدا، وێنەی دیجیتاڵی بەشێک لەئەزمونی ڕۆژانەمان پێک دەهێنێت. بەهای وێنەیەک بەستراوە بەو کەسەی وێنەکە دەکێشێت و ئەو چەمکانەی لەگەڵ خۆی دەیهێنێت بۆ سەر بەرهەمهێنانی وێنەکە.\nوێنەکان زۆر بەئاسانی لەلاین بینەرەوە هەرس دەکرێت بەڵام ووشەکان پێویستیان بە ئاوێتەبونێکی چالاکانەتر هەیە. ووشە ڕاستەوخۆ لەگەڵ مێشکدا دەدوێ و تێگەیشتن لە مانای ووشەکە بۆ بیسەرو خوێنەر بەجێ دەهێڵێت.\nدەنگ لەگەڵ یادگەدا دەدوێت. کاتێک کە دەنگێکی هەست بزوێن دەبیستین، هەمان دەنگ لە یادگەماندا دەردەکەون: دەکرێت ئەو دەنگانە لامان دەنگی پەسەند بن یان نا پەسەند.\nمن بەتایبەت حەزم لە وێنەی گردۆڵکەکانی ناو بیابانە.\nئایا چۆن شێوەی پیتەکان بۆ تۆ زۆر گرنگ بوون لە پڕۆسەی داهێناندا؟\nمن هەمیشە حەزم بە خۆشنوسی بووە. دوای قۆناغی ئامادەیی، تەقدیمی پەیمانگای هونەرە جوانەکای بەغدام کرد بەڵام وەرنەگیرام لەبەر ئاڵۆزی خۆ تۆمارکردن. لەهەشت ساڵی دواتردا، وەکو خۆشنوسێکی رەسەن کارم کردووە لەبواری ریکلام و نوسینی سەر بۆردی شوێنە گشتیەکان. لەکۆتایدا، شوێنێکم پێ بەخشرا لە پەیمانگای هونەری ئیکۆل دی بیوکس لەپاریس لە ساڵی ١٩٦٩. دەستم کرد بە خوێندنی تەکنیک و پراکتیزەکردن و تیۆر، وە بژێوی خۆم دابین کرد بەکارکردن وەکو خۆشنوس بۆ گۆڤارێکی جەزائیری. خۆم ڕۆشنبیرکرد دەرەبارەی هونەری ئیسلامی و هونەری جیهانی لە کتێبجانەو مۆزەخانەکانداو تێکەڵ بووم لەگەڵ دیمەنی هونەری هاوچەرخی پاریس.چاوم کەوت بە هونەرمەند گای ژاکێت لەساڵی ١٩٧٢. ئەو عەرەبی دەخوێندو داوەتی کردم بۆ بەشداری کردن لە بۆنەیەکی کەلتوری دەربارەی دەنگ و پیتەکان لە شالۆن-سور-سایۆن. لەکۆتایدا، ژەنیاری عێراقی هاتە ناو نمایشەکەمانەوە کە پێمان دەووت ‘ نەخشی هونەری عەرەبی’ وە گەڕان بەناو ئەوروپادا بۆ ماوەی سێزدە ساڵ. بەردەوام بووم لە بەرهەمهێنانی کاری مەجازی. خۆشنوسیەکەم دەستی کرد بە دەرکەوتن لەو بەشانەدا. وە بەشێوەیەکی زۆر گەرم پێشوازی لێکراو منیش بەتەواوی خۆم تەرخان کرد بۆ پەرەپێدانی خەتی خۆشنوسی عەرەبی هاوچەرخ.\n١-حەسەن مەسعودی ‘ئەی شەو، عێڕاق لە کوێیە؟’ (بەدر شاکر سەیاب، ١٩٢٦-١٩٦٤)،١٩٨٤. وێنەی مۆڵەت پێدراو لەلایەن هونەرمەندەوە.\n٢-حەسەن مەسعودی ‘ئەی شەو، عێڕاق لە کوێیە؟’ (بەدر شاکر سەیاب، ١٩٢٦-١٩٦٤)،2013. وێنەی مۆڵەت پێدراو لەلایەن هونەرمەندەوە.\n3-حەسەن مەسعودی، ‘ئایا نیشتیمان بنیاد دەنرێتەوە دوای ئەوەی کە تێکشکا، ئایا نیشتیمان یەکدەگرێتەوە دوای ئەوەی دابەش بوو، ئایا ئێمە بۆنی هەوای کزە بای عێڕاقی دەکەینەوەو ئایا ئێمە دووبارە دەچینەوە ناو شەپۆلە بەیەکداچوەکانی ڕووباری فوڕات؟’ ٢٠٠٣. وێنەی مۆڵەت پێدراو لەلایەن هونەرمەندەوە.\n4. حەسەن مەسعودی،’ عێڕاق شیری پێدام لە مەمکی خۆشەویستی؛ بەغداد داگیری کردم بە تیلە چاوێک’ (عەبدول حەسەن بن موتریف)٢٠٠٣،وێنەی مۆڵەت پێدراو لەلایەن هونەرمەندەوە.\nئایا چۆن هاوکاری تۆ بۆ ‘نەخشی هونەری عەرەبی’ یارمەتیدای بۆ زیاتر تێگەیشتن لە هونەری پشت بەستو بە پیتەکان؟\nلەڕووی ترادیشناڵیەوە ، خۆشنوسی بە زمانی عەرەبی زۆر لەسەر خۆیە، بەڵام دەبوایە پەلە بکەم بۆ ئەوەی فریای لەبەرکردنی ژاکێت بکەوم. ئێمە ناچارکراین کە چارەسەر بۆ ئاستەنگەکانی خۆش نوسی بدۆزینەوە. لەو باوەڕەدام کە ئەو ئاستەنگانە کێشەی کۆمەڵایەتی خۆمان بوون و هێشتاش چاوەڕوان بوون بۆ ئەوەی باز بدەن بۆ ناو جیهانی مۆدێرن. ئەمڕۆ، بزوتنەوەی هونەری وابەستە بە پیت لە گەشەدایە. کاتێک کە یەکەم جار ‘نەخشی هونەری عەرەبی’مان ئەنجامدا، هیچ ڕێبازێکی خۆشنوسی مۆدێرن لە ئارادا نەبوو، وە ترادیشناڵەکەش زۆر توند بوو. من بەخۆم دەڵێم کە ئەو پیشانگایانە پەرەیان بە کۆمەڵگاکانی خۆماندا. ئەوەش وای لێکردم کە بەرەو پێشەوە هەنگاو بنێم و سنورەکانی ترادیشناڵ ببڕم لەڕێی توێژینەوەکەمەوە.\nئایا نواندنی واتایی مانای هەیە؟\nپراکتیزەی هونەری من هەمیشە بەدەوری پێشکەشکردنی کورت کراوەی هۆنراوەو ژیریدا دەخولێتەوە. من لەسەر گرنگترین ووشە لە دەستەواژەیەکدا جەخت دەکەمەوە. ووشەکە لەیەک هەڵدەوەشێنم و دروستی دەکەمەوەو هەندێ لە پیتەکان گەورەتر دەکەم و قەبارەی پیتەکانی تر بچوک دەکەمەوە: بەشێوەیەکی گشتی ئەو گۆڕانکاریانە هەندێ شتی پەیوەندی دار بە دەستەواژەکە دەردەبڕێت. ڕەنگ زۆر یارمەتی دەرە لە دروست کردنی مانادا. بۆ نمونە، ووشە بۆ ئاگر بە ڕەنگی سور دەکرێت؛ وە ئاو بەڕەنگی شین دەکرێت. لەبەر ئەوەی شێوەکانی جەبرو ڕەنگ جیهانین، بۆیە ئەو شێوانە وا لە بینەر دەکات کە بچێتە ناو ئەو بۆشایەی کەمن دروستم کردوە بە پیتەکان و ئەو بۆشاییەشی کە چواردەوری پیتەکانی داوە هەرچەندە کە هیچ زانیاریەکیان لەسەر زمانی عەرەبی نەبێت.\nیەکەم وێنە چی بوو کە تۆ پێی سەرسام بووی لە کاتی مندالیدا؟\nکاتێک تەمەنم پێنج ساڵان بوو، دایکم منی برد بۆ بازاری قوماش لە نەجەف. هەموو جۆرە قوماشێک بە ڕەنگە جیاوازەکانەوە لەسەر ڕەفەی ناو دووکانە بچوکەکان دانرابوون و دەرگاکانیان کراوەبوون بەرەو ڕووی شەقامدا. ڕەنگی زاڵی ناو نەجەف بریتی بوو لە ڕەنگی تۆزو خۆڵ-ڕەنگی زەوی و بینایەکان و ئەو خۆڵەی کە لە بیابانەکانەوە دەهات-بەڵام بازاڕی قوماشەکە وەکو باخچەیەکی گەشاوە وابوو. ناوازەو سەرسام کەر بوو، بەهیچ بازاڕێکی تر نەدەچوو.\nزۆر بەی ئەو قوماشەی کە بەدەوری تەختە دارێکدا وەرپێچرابوو لە ئاسیاوە هاوردە کرابوو. دایکم تۆپە قوماشێکی دەویست، وە بەرێکەوت هەمان بڕی تۆپە قوماش بەو تەختە دارەوە مابوو. کاتێک قوماشەکەیان لە تەختە دارەکە کردەوە، پارچەیەک کاغەز لە تەختە دارە بە تاڵەکە هاتە دەرەوە: وێنەی منداڵێکی جوانی ئاسیاوی بو، دەمو چاوە خڕە گەشاوەکەی هەمان قەبارەی کەسێکی ئاسایی بوو. فرۆشیارەکە وێنەکەی دایە دەستی من و منیش لەخۆشیان خەریک بو دەمردم.\nئایا ئەمە لەبەر ئەوە بوو کە من ئێستا بوم بە خاوەنی وێنەیەک یان دەم و چاوی خۆشحاڵی منداڵەکە سەرنجی ڕاکێشام؟ چومەوە ماڵەوەو کاغەزەکەم وەکو گەنجینەیەکی گرانبەها بەدەستەوە گرت. ئەوە یەکەم وێنەیە کە تا ئێستا بوم بە خاوەنی!لەساڵانی ١٩٥٠دا، خەڵک مۆڕەی دەکرد لە وێنەکان لە شارێکی پیرۆزی وەکو نەجەف. کەس دەستی بە کەل و پەلی دروست کراوی مۆدێرن و پرینتەر نەدەگەیشت، وە هیچ گۆڤارێک و سینەما بونی نەبوو. منداڵانی هاوتەمەنی من دەستیان بە وێنە نەدەگەیشت و منیش پێشتر وێنەم نەبینی بوو.\nوەکو شتێکی نامۆ سەیری وێنەکەم دەکرد. لەگەڵ خۆم دەمخەواندو بۆ هەرجێیەک ڕۆیشتبام لەگەڵ خۆم دەبرد.ئەوە هەموو شتێک بوو کە باسم دەکرد لەگەڵ منداڵانی تر. لەنەجەف، تەنها یاری منداڵان کە هەمان بوون بریتی بوون لەو یاریە منداڵانەی کە دروستمان کردبون لە سندوقی بەتاڵ و تەنەکە.هەندێ جار یاریمان لەگەڵ مێرولە گەورەکاندا دەکرد کە بەناو حەوشەکانماندا تێدەپەڕین و پارچەنانمان دەخستە سەر پشتیان.\nسێ ڕۆژ دواتر، لە کۆڵانەکەمان وەستا بووم، وێنەکەم لەناو دەستدا بوو، کاتێک پیاوێکی باڵا بەرزی لاواز بەدەم و چاوێکی گرژو مۆنەوە خۆی کوڕکردەوە لەبەردەمم و داوای وێنەکەی لێکردم. منیش وێنە کەم دایە. تۆزێک سەیری کردو پاشان خستیە ناو گۆمێکی قوڕاو لەبەردەممان و پێی لەسەر وێنەکە ناو ڕۆیشت.\nفرمێسک بە چاوەکانمدا هاتنە خوارێ و ترسام. وێنەکەم لەقوڕاوەکەدا دەرهێناو ڕامکردە ماڵەوە. دایکم بەزەیی پێداهاتم و هەوڵیدا کە وێنەکە پاک بکاتەوە بە ئاوی خاوێنەوە بەڵام کاغەزە تەنکە درەوشاوەکە ڕەنگی جوانی خۆی لەدەستدا. ئێستا کاغەزەکە چرچ و لۆچی تێکەوت و هێڵە سپیەکانی وێنەکەش دەم و چاوی منداڵە فرێشتە ئاساکەیان وەکو تێکستێک دەهێنایە بەرچاو.خەتێکی سپی نەخوێندراوە. تووشی شۆک بووم. ئایا ئەو پیاوە سەیرە شێت بوو یان یەکێک لەو کەسانەی کە ڕقی لەوێنەبوو؟ وێنەکە بەقووڵی خۆی لەسەر دڵم نەخشاند. بیرۆکەی نووسین، بیرۆکەی پیتەکان بەدەوری وێنەکاندا بیری منی داگیرکردووە تاکو ئەمڕۆش. هەموو کارەکانی خۆشنوسیم تەنها بریتی بووە لە گەڕانی بەردەوام بەدوای ئەو وێنە وون بووە دا. لەگەڵ هەرسەرە پێنوسێکدا کە دەیخەمە سەر کاغەز، هەوڵ دەدەم وێنەیەکی خەێاڵی بەدی بهێنم و جێگای وێنەیەکی ناسروشتی – یان نیو وێنە یان نیوەی ڕێگای کێشانی وێنەیەک ببڕم. هەمیشە خێوێک هەیە لە پشت هێڵەکان وپیتەکانی ناو هونەرەکەمدا کە ڕازیم دەکات بۆ ئەوەی من لەهەر ساتێکدا وێنەیەک ببینم…\n٦.حەسەن مەسعودی وەکو خۆشنوسێک کاردەکات لە ئۆفیسێک لە بەغداد لەساڵی ١٩٦٨. وێنەی مۆڵەت پێدراو لەلایەن هونەرمەندەوە.\n5. حەسەن مەسعودی وەکو خوێندکارێکی قۆناغی ئامادەیی لە ساڵی ١٩٥٩. ئەو کارەی سەرەتای دەربڕینی هیوایە بۆ ئازادی ڕۆشنبیری و هونەری و بینینی هێزە عێراقی و کوردیەکان بە تەبایی و ئاشتی. ئەوە خەونێکی منداڵی بوو ئەو بوو. وێنەی مۆڵەت پێدراو لەلایەن هونەرمەندەوە.\n٧.حەسەن مەسعودی،’ ئەی نیشتیمان، ڕۆژانی ڕۆژگار چیان لێ کردی؟ (ئەبو نەواس)، ١٩٩١. وێنەی مۆڵەت پێدراو لەلایەن هونەرمەندەوە.\nخۆشنوسی تۆ تێکستی فەلسەفی لەهەموو چەرخ و کەلتورەکاندا کۆدەکاتەوە. ئایا تۆ دەڵێی کە کارەکەت پەیامێکی یەکگرتووی هەیە؟\nخەڵک زۆر جار پێمدەڵێن کە ئەو دەستەواژانەی سەردەمە جیاوازەکانی رۆژهەڵات و رۆژئاوا کەمن بەکاری دەهێنم هەمان بیرۆکە دەردەبڕن – وەکو ئەوە وایە کە لایەن هەمان کەسەوە دانرابن. من دەمەوێت کە ئەو بیرۆکانە کاریگەریەکی گەورەتریان هەبێت لەکاتێکدا هەندێ خەڵک دووپاتی هەستیاری خێڵەکی و ئاینی دەکەنەوەو بوونی یەکتر ڕەت دەکەنەوە.\nچۆن جیاوازی نێوان ترادیشناڵەکانی خەتخۆشی عەرەبی و کارەکەت دەبینی وەکو هونەرمەندێکی هاوچەرخ؟\nهونەرمەند پیت بەرهەم دەهێنێت بەبێ ئەوەی ڕەچاوی مانا بکات یان ئارەزوی دەربڕینی بیرۆکەی هەبێت، وە بەبێ ئەوەی بیبەستێتەوە بە مێژووی هونەرەوە. هونەرمەند گیان دەبەخشیت بە پیتەکان، ووزەیەکی قووڵ دەبەخشێت لەکاتی نوسین وگونجاندنی پیتەکاندا کە ئێمە دەتوانین هەستی پێ بکەین- کە ئێمە دەتوانین بیبینین-ئەمەش وا لە هێڵەکان دەکات کە بەشێوەیەک دەربکەون کە پێشتر ئاوا دەرنەکەوتبن.\nتۆ کارت لەگەڵ ئەکتەرو شاعیرو ژەنیاراندا کردووە. ئایا ئەم کارکردنە تێگەیشتنی تۆی قوڵ کردتەوە سەبارەت بە هونەری خۆشنوسی؟\nهەندێ خەڵک دەڵێت کە هونەرەکان دەستە خوشکن و یەکتری گەش دەکەنەوە. لە مویزیکدا، بێ دەنگی لەنێوان دوو پارچە مویزیکدا وام لێدەکات کە بیر بکەمەوە لە بۆشایەکی بەتاڵی نێوان دوو فڵچەی بۆیەدا.هەوڵدانی سەماکەریک بۆ فڕین بەناو هەواداو ئازایەتی چاونەترسی سەماکەرەکە جوڵەی پێنوسی خەتخۆشیم پیشان دەدات بەسەر پەڕەکەدا کەچۆن دەتوانێ کاری ئەستەم تێپەڕێنێت. شاعیران فێریان کردم کە چۆن ووشە بشارمەوەو بۆشایی بدەم بە کەسانی تر.شاعیر هۆنراوە دانانێت کە بەئاسانی مانا بدات؛ بەڵکو مانایەکە بەجێ دەهێڵن بۆ خەیاڵی بیسەر یان خوێنەر.\n8. حەسەن مەسعودی،’ ئەی نیشتیمان، ڕۆژانی ڕۆژگار چیان لێ کردی؟ (ئەبو نەواس)، ١٩٩١. وێنەی مۆڵەت پێدراو لەلایەن هونەرمەندەوە.\nزۆربەی ژیانت لە پاریس بەسەربردووە. ئایا عێراق لە کارەکەتدا چ ڕۆڵێکی بەردەوام دەگێڕێت ؟\nسەرەڕای بەسەربردنی چل و نۆ ساڵ لە پاریس، لەپەیوەندی گیانی بەردەوامدا بوون لەگەڵ عێڕاق. لەساتە ڕەشەکاندا بە درێژای مێژووی ناخۆشی عێڕاقی، دێڕەکانی هۆنراوەی شاعیرە عێراقیەکانم نیگارکێش کردووە بۆ دەربڕینی ئازارەکانم. دووبارە ئەو دێڕە هۆنراوانەم لەکارەتازەکانم بەکارهێناوە پاش چەندین ساڵی تر. بۆ نمونە، دێڕی ”ئەی شەو، عێڕاق لە کوێیە؟” کەلەلایەن بەدر شاکر سەیابەوە ووتراوە بوەتە دەفرێک کە هەستەکانی خۆمی دەخەمە ناو. دێڕە هۆنراوەی: ” عێڕاق شیری پێدام لەسەر سنگی خۆشەویستی؛ بەغداد بەتیلەچاوێک داگیری کردم،” کەلەلایەن ئەبول حەسەن بن موتریفن ئەندەلوسەوە ووتراوە یارمەتی دام ئازارەکانم بگوازمەوە ناو وێنەیەکی خانەدان کە دووربێت لە ناخۆشی.دووربوون لەو شوێنەی کە سۆزەکانی تۆی لێیە بریتیە لە ئەزمونێکی جیهانی. زۆر جار ڕوودەکەمە دێڕەهۆنراوەی ”ئەی نیشتمان، ڕۆژەکان چیان لەتۆ کرد؟” کەلەلایەن ئەبوو نەواسەوە نوسراوە.لەمۆزەخانەی بەریتانیادا، دیوارێکی ئاشوریەکان هەیە کە نیگاری شێرێکی مێینەی لەسەرە کە خەریکە گیانی دەردەچێت. ئەو شێرە مێینە لای من عێراق و برینەکانی دەنوێنێ. ژمارەیەک پارچە نیگارم کێشاوە لەسەر ئازارەکانی عێراق و بەدوای ئەودا هۆنراوەی ئەندەلوسیم نوسیوە. دەربارەی داهاتوو و بەڵێنی باشتر بوونی شتەکان، لەدێڕێکی هۆنراوەی ئەلجەواهیریدا دۆزیمەوە: ”بەغداد، دڵی عێڕاق، یادگەو ویژدانت، خوایە هیچ بایەک ئازارت نەدات”.\nبەغدا، دڵی عێراق، یادگاری و ویژدان، هیچ بایەک ئازارت نەدات) ٢٠١٣، لەسەر داوای هونەرمەند.\nئەو تێکستەی سەرەوە دەقێکی چاککراوەیە لە چاوپێکەوتنێکی فراوانتری بە عەرەبی لەگەڵ حسن مسعودی، و لەلایەن رۆبن مۆگر وەرگێڕانی بۆ کراوە. بۆ زانیاری زیاتر لەسەر هونەرمەند:


له ده‌فته‌ری کچه گه‌ریلا( به‌رفین زاکرۆس)ه‌وه – GILGAMISH – كلكامش\nالرئيسية » مقالات كردية » له ده‌فته‌ری کچه گه‌ریلا( به‌رفین زاکرۆس)ه‌وه\nله ده‌فته‌ری کچه گه‌ریلا( به‌رفین زاکرۆس)ه‌وه\nکچه گه‌ریلاکان له به‌رامبه‌ر داگیرکه‌ران و سه‌ختییه‌کانى سرووشت و باڵاده‌ستى پیاوانیش شه‌ڕده‌که‌ن\nهه‌ڤاڵ به‌رفین له دایکبووى ساڵى (1978)ه و خه‌ڵکى هه‌رێمى سه‌رحه‌دى باکورى کوردستانه، چوار خوشک و سێ براى هه‌ن، ئه‌م له‌ناوه‌ڕاستیاندایه ساڵى (1991) به‌شدارى ریزه‌کانى گه‌ریلاى کردووه، وه‌کو خۆى ده‌ڵێت ئه‌وکاته به‌شداربوونی کچان له‌ریزه‌کانى شۆڕشى ئازادیخوازى کوردستان زۆر که‌مبوون، وه‌کو ژن زۆر بێ ئه‌زموون بوون و هه‌موو شتێک بۆ ئه‌وان تازه بووه، رێکخستنى ژیانى گه‌ریلایه‌تى، به‌کارهێنانى چه‌ک، پاسه‌وانێتى کردن، برسیبوون و بارهه‌ڵگرتن و رۆشتنى چه‌نده‌ها کاتژمێر، دواى چه‌ند ساڵێک مانه‌وه له هه‌رێمى بۆتان دواجار ره‌وانه‌ى هه‌رێمى زاگرۆس ده‌کرێت، ئه‌م کچه گه‌ریلایه زۆر خۆش باسى جوانى و خۆشکبوونى جوگرافیاى ئه‌م هه‌رێمه ده‌کات، کێوه‌کانی، کانیاو، شیناییه‌کانى و ئه‌و چه‌م و رووباره فره جوانه‌ى، بۆیه پاشناوى خۆشى وه‌کو خۆشه‌ویستى بۆ ئه‌و هه‌رێمه کردۆته زاگرۆس، دیاربوو یاده‌وه‌رى زۆر خۆشى و به‌ئێشى له‌و هه‌رێمه‌دا هه‌یه، هه‌ڤاڵه‌کانی ده‌یان ووت زۆرجار که له ئیش و کاره‌کانمان ده‌بینه‌وه داواى لێده‌که‌ین بیره‌وه‌رییه‌کمان بۆ باسده‌کات، ئه‌ویش دڵمان ناشکێنێت ئه‌گه‌رچی ماندووشی ده‌کات به‌ڵام به‌وپه‌ڕی لێبووردووییه‌وه بیره‌وه‌ریه‌کی گه‌ریلایه‌تی خۆیمان بۆ باسده‌کات. دواى ئه‌وه‌ى رازیبوو بیره‌وه‌ریه‌کمان بۆ باس بکات، به‌ووردى و له سه‌رخۆ و بۆ ئه‌وه‌ى سه‌رنجى ئه‌و به‌لاى خۆمدا رانه‌کێشم، ته‌سجیله بچوکه رۆژنامه‌وانیه‌که‌م پێخست و ئه‌ویش ده‌ستیپێکرد:\nمانگى نۆى ساڵى (1994)بوو، له هه‌رێمى زاگرۆس بووین، له نێوان ئێمه و سوپاى تورکیادا دوو گوندى جاش هه‌بوون، زۆرجار خۆمان له شه‌ڕى چه‌ته‌کان به‌دورده‌گرت، بۆ ئه‌وه‌ی کوردى زیاتر نه‌کوژرێت، چونکه تورکه‌کان به‌و شه‌ڕه‌نادا زۆر که‌یفیان ده‌هات، ده‌یانوت هه‌ردوو هه‌ر کوردن، چه‌نده‌یان لێ بکوژرێت هه‌رله قازانجى ده‌وڵه‌ته‌که‌ماندایه، ئێمه ده‌رکمان به‌و راستییه‌دا کردبوو، وه‌کو تریش لادێیه‌کان خه‌ڵکى هه‌ژار و بێده‌رامه‌ت بوون، که‌موکورتى هه‌ره گه‌وره‌یان ئه‌وه‌بوو چاره‌نووسى خۆیان دابووه ده‌ستى ئاغاکانیانه‌وه، دیاره ئه‌مانه‌ش که‌سى خۆفرۆش و وڵاتفرۆش بوون، ده‌یان هه‌ڤاڵى ئێمه‌یان شه‌هید کردبوو، به‌سه‌دان جار چاوساغیان بۆ سوپاى تورکیا ده‌کردو پێشیان ده‌که‌وتن و شوێنى هه‌ڤاڵانیان پیشانده‌دا و به‌توندیش به‌شدارى شه‌ڕى دژى هێزه‌کانمان ده‌بوون، وه‌کوتر ده‌رفه‌تیان پێنه‌ده‌داین هێرشی سه‌ر په‌یگاو کامپه سه‌ربازه‌کانی ئارته‌شى تورکیا بکه‌ین، ئه‌و دوو گونده ناویان ( دێى، ساتێ) بوو، ئێمه‌ش که‌ده‌مانویست بپه‌ڕینه‌وه بۆ دیوى چوارچێلا و ئۆره‌مار، پێشتر داوامان لێیان کرد که‌ڕێگه‌مان پێنه‌گرن و ڕێگه‌بده‌ن که هێزه‌کانمان ده‌ربازى دیوه‌که‌یترى گونده‌که‌یان ببین، به‌ڵام بێ سود بوو، دواى ئه‌وه داوامان لێیان کرد که گونده‌که‌یان چۆڵبکه‌ن ئه‌گینا زیانیان پێده‌گه‌یه‌نین، گاڵته‌یان پێده‌هات و هه‌ڕه‌شه‌یان لێده‌کردین، هه‌رچه‌نده نه‌شمان ده‌ویست ئه‌و شه‌ڕه ڕووبدات به‌ڵام ناچاربووین په‌لامارییان بده‌ین و گونده‌که‌یان پێ چوڵبکه‌ین.\nئه‌وکاته به‌شداربوونى کچان له‌ڕیزه‌کانى گه‌ریلادا زیاتر ببوون، بۆیه به‌شدارى کچان له چالاکییه‌کاندا به‌رچاوبوون، هه‌ردوو گونده‌که به‌باشى که‌شفکران، پیلان داڕێژرا به‌وپێیه کاتژمێر سێى شه‌و له پێنج قۆڵه‌وه هه‌ردوو گونده‌که‌مان ئابڵوقه‌دا بیستوپێنج گروپى هێرش ده‌رکه‌وتن هه‌رگروپه‌و سێ که‌س بوون، گروپه‌کانی تریش دابه‌شبوون به‌سه‌ر (پاراستن، ته‌عجیز، بۆسه، کۆردینه‌ى شه‌ڕ)، گروپه‌که‌ى ئێمه بریتى بوو له هه‌ڤاڵان (پڵنگ، په‌روه‌ر، من) — هه‌ردوو هه‌ڤاڵیش ئێستا شه‌هید بوونه، کاتژمێرێک شه‌ڕدرێژه‌ى کێشا، ئاڕاسته‌ى شه‌ڕ ئاماژه‌ى به‌شکاندنى جاشه‌کان ده‌کرد، هێدى هێدى ده‌نگى چه‌که‌کان که‌مده‌بوون له شوێنى کۆردینه‌ى شه‌ڕه‌وه فه‌رمانمان بۆ هات که‌پێویسته ئیتر ته‌قه‌ڕاگرین و بگه‌ڕێینه‌وه شوێنه کۆنه‌کانمان. دیاربوو جاشه‌کان ده‌ستیان به‌پاشه‌کشێ به‌ره‌و شارۆچکه‌ى ئۆره‌مار ده‌کرد، له‌به‌ر ئه‌وه‌ش بوو فه‌رمانى شه‌ڕ ڕاگرتنمان بۆ هات له‌به‌ر ئه‌وه‌ى کوشتارو زیانى زیاتر ڕٍوونه‌دات، دواى ئه‌و شه‌وه ده‌ڤه‌ره‌که که‌وته ژێر کۆنتڕۆڵى هه‌ڤاڵانه‌وه. سه‌رله‌به‌یانى سێ کۆپته‌رى جۆرى کۆبرا هاتن بۆ گۆڕه‌پانى شه‌ڕه‌که، ده‌ستپێک هه‌ردوو گونده‌که‌یان به‌ته‌واوه‌تى سوتاند و دواى ئه‌وه ده‌ستیان کرد به‌بۆردومان کردنى هه‌ڤاڵان، خۆشبه‌ختانه زیانى گیانى له هه‌ڤاڵان نه‌که‌وت، چونکه ته‌بیرى پێویستمان گرتبوو، ده‌ره‌نجام بێ زه‌ره‌رو زیانێکى وا به‌رچاو توانیمان کۆتاى به‌شه‌ڕه‌که بێنین. دیاربوو ده‌وڵه‌ت له‌م چالاکییه‌مان زۆر ناڕه‌حه‌ت و توڕه‌ببوون، چونکه ده‌یانزانى ئیتر که‌س له ده‌ڤه‌ره‌که‌دا نه‌ما چاوساغیان بۆ بکات، دووه‌میش له‌به‌ر ئه‌وه‌ى ڕاسته‌وخۆ ده‌توانین په‌لامارى کامپه‌کانیان بده‌ین. دواى ئه‌وه‌ى چه‌ند جارێ هێرشمان برده سه‌ر پایگاکانى ده‌وڵه‌تى تورکیا له‌سه‌ر سنووره‌کانى باکورو باشور سوپاى تورکیا ئۆپه‌راسیۆنیان دژى هێزه‌کانمان ئه‌نجامدان له هه‌ردوو حاڵه‌تدا دوژمن هه‌رزیانى به‌به‌رده‌که‌وت و هاوسه‌نگى شه‌ڕ به‌لاى ئێمه‌دا ده‌شکایه‌وه.\nکه‌ش و هه‌واى هه‌رێمى زاگرۆس به‌سه‌رماو سۆڵه‌ى خۆى ناسراوه، بۆیه ده‌بوو هه‌ر له‌مانگى ده‌وه ده‌ستبکه‌ین به‌دروستکردنى کامپى زستان، بۆ ئه‌وه‌ى به‌باشى خۆمان ئاماده‌که‌ین بۆ به‌ڕێوه‌به‌ردنى شه‌ڕێکى دژوار له‌وه‌رزه‌کانی به‌هار و هاویندا. ئه‌وکاته له‌دامێنی چیایی “چوار چێلا” له نزیک چه‌می ئاواشین بووین، پازده‌رۆژێک ده‌بوو له‌و ناوچه‌یه‌دا بێده‌نگی زاڵ بوو، هیچ ده‌نگی ته‌قه و گرمه‌ی تانک و فرۆکه نه‌ده‌هات. ده‌بوو زوو جێگه‌ی که‌مپی زستان ئاماده‌بکه‌ین، به‌تایبه‌تی پێش ئه‌وه‌ی به‌فر بکه‌وێت، سه‌ره‌تای مانگی یازده بوو، خوێندنگه‌یه‌کی گه‌وره‌مان بۆ په‌روه‌رده‌بینیین ته‌واوکردبوو، دوو به‌تالیۆن پێکه‌وه ئه‌و کاره‌مان ئه‌نجامدا، ئیتر سه‌رقاڵی دروستکردنی شوێنی حه‌سانه‌وه‌ی هه‌ڤاڵان بووین. هه‌ردوو به‌تالیۆنه‌که له‌به‌ر بارودۆخی ناله‌باری هه‌رێم و ده‌رکه‌وتنی شه‌ڕ بۆ ماوه‌یه‌کی له‌یه‌کتره‌وه به‌دووربووین ته‌نیا بۆ په‌روه‌رده بینین ده‌هاتینه لای یه‌کتری. دوای که‌مپه‌که‌مان شه‌وی سه‌رکه‌شی به‌فراوی ” چوار چێلا” بوو، ده‌وروبه‌ریشمان دارستانێکی زۆر چڕ بوو، دۆڵه‌که‌ی ژێری که‌مپه‌که‌ش به‌ره‌و رووباری ئاوه‌شین ده‌چوو، دار ( گوێز و به‌ڕو و توڕک و سێو و گێوژ و ره‌ز) زۆری لێ بوو، دیارترین شتی ئه‌و ده‌ڤه‌ره سمۆره بوو که به‌جارێک زۆربوون و سه‌رقاڵی کۆکردنه‌وه‌ی گوێز و به‌ڕبوون بۆ وه‌رزی زستان. گروپێک له هه‌ڤاڵانیش هه‌ر له‌سه‌ره‌تای کاره‌کانه‌وه به‌شێوه‌یه‌کی نهێنی سه‌رقاڵی ده‌بۆ کردنی ئازووقه بوون له‌ژێر زه‌ویدا.\nنیوه‌ی مانگی یازده‌بوو، هێزه‌کانی سوپای تورکیا ده‌ستیان به‌یه‌کێک له ئۆپه‌راسیۆنه گران و فراوانه‌کانیان کرد به‌ناوی ” ئۆپه‌راسیۆنی موراد”، جێگه‌که‌مان داخرابوو، ده‌رفه‌تی مناوه‌ر و فریودانی هێزه‌کانی دوژمنان نه‌بوو، سه‌ره‌تا له‌ئاسمانه‌وه فرۆکه جه‌نگییه‌کان هاتن و تۆپبارانی که‌مپه‌که‌یان کرد، دوای ئه‌وه هه‌لیکۆپته‌ری جۆری کۆبرا په‌یدابوون و له‌گه‌ڵیاندا زیاتر له بیست و پێنج هه‌زار سه‌ربازی تورک له زه‌ویه‌وه په‌لاماریان داین، هه‌رده‌چوو تۆپبارانه‌که چڕتر و سه‌ختتر ده‌بووه‌وه، فه‌رمانمان بۆ هات که هه‌ردوو به‌تالیۆنه‌که له‌یه‌کتر جیابکه‌ینه‌وه و هه‌ریه‌که‌و ئاراسته‌یه‌کی بۆ دیاری کرا، ده‌بوو سه‌نگه‌ر له‌هێزه‌کانی دوژمن نه‌گرین، به‌ڵکو فه‌رمان بوو که نزیفی فیزیکیان پێبکه‌ین تابێزاریان بکه‌ین، له‌رێگه‌ی مناوه‌ره‌وه به‌تالیۆنه‌که‌ی ئێمه دوای ئه‌وه‌ی توانیان مناوه‌ره‌یه‌کی زۆر فراوان بکه‌ین خۆمان گه‌یانده چیای “کوڕه ژه‌هرۆ” که هه‌شت کاتژمێر له شوێنه‌که‌مانه‌وه دووربوو. له‌وێ کۆنه کامپێکی سه‌ربازی هه‌بوو پێیان ده‌گوت “تابووری عه‌ره‌با” له‌به‌رئه‌وه‌ی کاتی خۆی له‌کاتی شه‌ڕی (ئێران و ئێراق)دا سوپای ئێراق ئه‌و شوێنه‌یان دروست کردبوو، دواتر تیادا جێگیر بووبوون. بڕیاردرا که ده‌بێت ئێمه له ده‌وروبه‌ری شوێنێکی پراتیکی دروستبکین.\nهه‌ڤاڵانی کچ بیست که‌س بووین، خۆمان دابه‌ش کرد بۆ دوو که‌رت، هه‌رکه‌رته‌ی ده که‌س بووین، هه‌ڤاڵ “رووکه‌ن باتمان” فه‌رمانداری تیپه‌که‌مان بوو، منیش جێگری فه‌رمانداری تیپ و فه‌رمانداری که‌رتی یه‌ک بووم. زۆر ماندووبووین، زۆربه‌ی شتومه‌که‌کانمان له کامپه کۆنه‌که‌مان به‌جێهێشت بوو، سه‌رما و سۆڵ هه‌رده‌چوو دژوارتر ده‌بوو، پێویستیمان به‌هه‌موو شتێک هه‌بوو، ته‌نانه‌ت ته‌ور و داس و قازمه‌شمان پێنه‌بوو، وێڕای هه‌موو ئه‌و زه‌حمه‌تیانه ده‌بوو زۆر زوو کامپێکی پراتیکیش بێت دروست بکه‌ین بۆ ئه‌وه‌ی په‌روه‌رده‌ی زستان ببینین، له‌وانه‌ش له هه‌ر هه‌مووی گرنگتر پێویست بوو له‌سه‌رمان وه‌کو هه‌ڤاڵانی کچ پشت ئه‌ستوور به‌هێزی خۆیی و بێ ئه‌وه‌ی ناچاربین هاوکاری هه‌ڤاڵانی کوڕ په‌سه‌ند بکه‌ین، شوێَنه‌کانی خۆمان بۆ حه‌سانه‌وه و مانه‌وه‌ی شه‌و دروست بکه‌ین، هه‌رچۆنێک بوو له‌و سه‌رما توند و وشکه‌ڵه‌ی هه‌رێمی زاگرۆس جێگه‌ی خۆمان دروستکرد. بێگومان بێ سۆبه و بێ به‌تانی شتێکی ئه‌سته‌مه بتوانرێت له‌و سه‌رمایه‌ی زاگرۆسدا بژیت، وه‌کو گه‌ریلای کچ ده‌بوو به‌رخۆدانی له‌به‌رامبه‌ر ئه‌و هه‌موو زه‌حمه‌تییه‌ی سروشتی زاگرۆس ببینه‌وه، خۆمان له هه‌ڤاڵانی کوڕ که‌متر نه‌ده‌بینی، جه‌نگاوه‌ری ئازادی بووین، ئه‌وه‌ش دوو ئه‌رکی له‌سه‌رمان ده‌سه‌پاند، یه‌که‌م شه‌ڕی ره‌گه‌زی دژ به‌ئه‌قڵیه‌تی پیاوسالاری هه‌ڤاڵانی کوڕمان ده‌کرد، دووه‌م رووبه‌ڕووی هه‌موو زه‌حمه‌تییه‌کانی دیارده سرووشتییه‌کان ده‌بووینه‌وه. ئه‌و دوو شه‌ڕه‌مان له‌لوتکه‌دا به‌ڕێوه‌ده‌برد و له به‌رامبه‌ریدا به‌ده‌لێکی زۆر گرانیشمان ده‌دا، وێڕای ئه‌وه‌ش ده‌بوو به‌شداری په‌روه‌رده ببین. له هه‌موو وانه‌کاندا جێگه بگرین و نوێنه‌رایه‌تی به‌شه‌که‌ی تری ژیان که ژنه بکه‌ین، وانه‌کان ده‌رباره‌ی مێژووی مرۆڤایه‌تی، مێژووی کوردستان، مێژووی شه‌ڕ، هونه‌ر و ته‌کتیکی شه‌ڕ، تێکۆشانی ره‌گه‌زی … هتد، رۆژانه حه‌وت کاتژمێر په‌روه‌رده هه‌بوو، ده‌بوو له‌و دوو کاتژمێره‌ی نیوه‌ڕۆدا که بۆ حه‌سانه‌وه درابوو، ئاماده‌کارییه‌کانی خۆمان ته‌واو بکردایه، ئه‌و ژووره‌ی که تیادا بووین به‌فر به‌سه‌ریدا که‌وتبوو، له‌به‌ر بێ بێڵ و ماڵپه‌ڕی به‌که‌وچکی خواردن پاکمانکرده‌وه و ورده دارمان له‌سه‌ر قوڕ و لیتاوه‌که‌ی داخست و جودا له جه‌مه‌دانی و بارانی هیچ شتێکی ترمان نه‌بوو، نه‌سۆبه و نه‌به‌تانی، شه‌وانه هه‌تا سه‌ری سبه‌ینێ خه‌ومان لێنه‌ده‌که‌وت، که زۆریش ماندوو ده‌بووین وا لێی ده‌خه‌وتین وه‌کو بڵێی نه‌ورده دار به‌ڵکو ده‌تگوت له‌سه‌ر فه‌رشی ئێرانی راکشابووین، کارێکی تر به‌زه‌حمه‌ت که‌مانگانه رووبه‌ڕووی ده‌بووینه‌وه کێشانی ئازووقه بوو، بۆ ئه‌وه‌ی هه‌ڤاڵانی کوڕ هه‌ست به‌وه نه‌که‌ن که ئێمه له‌وان بچوکترین یان که‌مترین گوێنی و فه‌رده برنج و شه‌کر و ئاردی په‌نجا کێلویمان ده‌دایه سه‌ر پشتماندا و ده‌بوو بۆ ماوه‌ی کاتژمێر و نیوێکیش هه‌ڵمانبگرتایه، ئه‌وه جگه له‌وه‌ی که ئه‌و چه‌ک و تاقمه‌ی که‌له‌سه‌ر پشتمان بوو، به‌به‌رده‌وامی، بۆیه ئه‌وکاته باش له‌وه گه‌یشتبووین که ئازادی شتێکی واسووک نییه که به ئاسانی وه‌ده‌ستبخرێت، به‌ڵکو به‌دڵێکی زۆر گه‌وره‌و گرانی ده‌وێت و سه‌بر ته‌حه‌موولی نائاسایی ده‌وێت، به‌ڵکو باوه‌ڕیش نه‌که‌ن من به‌خۆم جگه له چه‌ک و تاقمه‌که‌م په‌نجا کیلۆ ئاردم بۆ ماوه‌ی کاتژمێر و نیوێک هه‌ڵگرتووه، که مه‌ترێک به‌فر له‌سه‌ر رێگه‌که‌شمان هه‌بوو.\nدوای ماوه‌یه‌ک چه‌ند سۆبه و ته‌ورێکمان بۆ هات، راسته سۆبه باش گه‌رمی ده‌کردینه‌وه، به‌ڵام داربڕین له‌که‌شێکی به‌فراوی وه‌کو هه‌رێمی زاگرۆس شتێکی ئاسایی نه‌بوو، له‌وه‌ش زه‌حمه‌ت تر قه‌ده‌خه‌بوو داری نزیک کامپه‌که ببڕینه‌وه، به‌زۆریش ده‌بوو داری وشکمان بدۆزیبایه‌ته‌وه، ئه‌مجاره شکاندنی دار و وردکردنی بۆ کچان شتێکی وائاسان نه‌بوو، به‌ڵام وێڕای هه‌موو زه‌حمه‌تییه‌کان ئه‌و زستانه‌مان تێپه‌ڕاند.\nیه‌کێک له ئه‌رکه به‌زه‌حمه‌ته‌کانی تر که له‌و زستانه‌دا رووبه‌ڕووی ده‌بووینه‌وه، چووین بوو بۆ سه‌ر ئه‌و گرده‌ی که هه‌ر شه‌و و رۆژێک که‌رتێک ده‌بوو بچێت، گرده‌که له‌سه‌ر کامپه‌که‌مانه‌وه بوو، ئامانجی ئه‌ساسی بۆ پاراستنی که‌مپه‌که بوو، له‌به‌رامبه‌ر هێرشێکی له‌ناکاوی سه‌ربازانی تورکدا، که زۆرجار به‌هه‌لیکۆپته‌ر ده‌یانهێنان له‌ده‌وروبه‌ری کامپی هه‌ڤاڵانیان پێ ئابلووقه‌ده‌دا، ژیانکردن له‌و گرده‌دا به‌و سه‌رماو سۆڵه زۆر زه‌حمه‌ت بوو، سۆبه‌ی تیا نه‌بوو، به‌به‌رده‌وامی باو و باهۆزێکی توند ده‌هات، به‌ده‌گمه‌ن ده‌مانتوانی ته‌ماشای ده‌وروبه‌ری خۆمان بکردایه، به‌ڵام ده‌بوو هه‌موو ئه‌و ئه‌رکه جێبه‌جێبکه‌ین و خۆشمان به‌باشی ئاماده‌بکه‌ین. هه‌روه‌ها پێویست بوو هه‌موو شه‌وێک دوو کاتژمێر ده‌رباره‌ی وانه‌کانی ئه‌و رۆژه‌دا گفتوگۆمان بکردایه. ئه‌وه‌ش بۆ ئه‌وه بوو به وردی وه‌ڵامی پرسیاری هه‌ڤاڵان بده‌ینه‌وه و ده‌رفه‌تێک بوو بۆ هه‌ڤاڵان بۆ ئه‌وه‌ی بتوانن گوزارشت له بیر و بۆچوونه‌کانیان بکه‌ن.\nوێڕای هه‌موو زۆری و زه‌حمه‌تییه‌کان ئه‌و زستانه‌مان تێپه‌ڕاندو به‌باشی خۆمان بۆ شه‌ڕه‌کان وه‌رزی به‌هار و هاوین ئاماده‌کرد. هه‌فه‌ته‌ی یه‌که‌می مانگی چوار هێزه‌کانی هه‌رێمی زاکرۆس سه‌رله‌نوێ دابه‌شکرانه‌وه و من له‌و به‌تالیۆنه‌وه جێگه‌م گۆڕا بۆ به‌تالیۆنێکی تر که ده‌بوو له به‌هار و هاویندا له گه‌ڵ ئه‌و به‌تالیۆنه‌دا ده‌ست به‌پراتیکی شه‌ڕی به‌هار و هاوین بکه‌م. که چوومه به‌تالیۆنه تازه‌که‌م و چاوم به‌هه‌ڤاڵان که‌وت بینیم زۆر وره‌یان به‌رزه‌و دیاربوو ئه‌وانیش ئاماده‌بوون بۆ شه‌ڕی به‌هار و هاوین، به‌وه‌ش زۆر خۆشحاڵ بووم، دواتر له‌یه‌که‌م چالاکی به‌تالیۆنه‌که‌دا به‌سه‌ختی بریندار بووم و له گۆڕه‌پانی شه‌ڕ بۆ ماوه‌ی شه‌ش مانگ دوورخرامه‌وه.\nالسابق بۆ خاوه‌ن شکۆ… کوردستانى خۆتان و خۆیان یان جه‌وله‌یه‌کى دیکه‌ى شه‌ڕى براکوژى؟!\nالتالي سه‌ڵاوات له‌دیارى دێ – همایۆن ساحب کریم ته‌وێڵه‌یى


دێدانا ئەڤراز - ویکیپیدیا، ئینسایکڵۆپیدیای ئازاد\nDîdana Jorîn - دیدان علیا - Dīdān-e Bālā\nپۆتانەکان: 37°26′12.5″N 45°06′28.5″E / 37.436806°N 45.107917°E / 37.436806; 45.107917پۆتانەکان: 37°26′12.5″N 45°06′28.5″E / 37.436806°N 45.107917°E / 37.436806; 45.107917\nدێدانا ئەڤراز گوندێکە، کەوتووەتە گوندەواری بەراندێز، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nدێدانا ئەڤراز ھاوسنوورە لەگەڵ ئەم گوندانە:\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (١٩٨) کەس و (٤٨) خێزان بووە.\nوەرگیراو لە «https://ckb.wikipedia.org/w/index.php?title=دێدانا_ئەڤراز&oldid=899504»


قوربانی و قوربان … نووسین و لێکۆڵینه‌وه: زانکۆ یاری – Dengekan\nbyDenegkan\tAugust 20, 2018\tGeneral, Opinion\n(ڕێوڕەسمی قوربانی‌کردن له ئایینه جیاوازه‌کانی کورده‌واریدا، لە ڕوانگەی مێژوویی-ئەدەبی و چەند تێبینی بۆ وشەی قوربان)\n(دیوانده‌ره – 1397)\nقوربانی‌کردن لە هەموو ئایینە جیاوازەکاندا، لە سەرەتای بوونی مرۆڤ تاکوو ئەمڕۆ، بە چه‌ند شێوه‌ی جۆرواجۆر و هۆکارگەلێک وکوو: ڕێوڕەسمی ئایینی، بنەماڵەیی و کۆمەڵایەتی، هه‌روه‌ها بۆ ئاسووده‌یی له‌ش‌ساغی و هتد، لە مێژوودا وەکوو ڕێوڕەسمێک هەبوونی بووە. قوربانی ڕەنگە وەکوو خه‌ڵات، پێشکه‌شی یان دڵفراوانی کە باوەڕی مرۆڤ هه‌ڵده‌سه‌نگێنێ، بۆ پێواننی ڕادەی چاوپۆشیی مرۆڤ لە خاوه‌ندار‌ێتی، یان بۆ ده‌رکه‌وتنی ڕاستیی خواست و مه‌به‌سته‌کان بێ. لە شارستانێتیی کۆندا، وه‌کوو ڕه‌سمێک بۆ سه‌ره‌نج‌ڕاکێشانی خودایان به‌ئه‌ژمار ده‌هات و بریتییە لە پێشکەشکردنی گیان. سەردەمانێک ئەمه به‌شێوه‌ی پێشکەشکردنی مرۆڤ بەدەستی مرۆڤ بووە.\nبە گەواهی مێژوو، لە ئایینی ميترائيسمدا قوربانی‌کردن ڕەوا بووە و لەو سەردەمەدا جگە لە خوودی میترا، چوار بنه‌مای ئاو، خۆڵ، با و خۆر، پیرۆز بووە و بۆیان قوربانی دەکرا. یەکەم کاری میترا دوای دەرکەوتنی لە‌سەر زەوی، قوربانی‌کردنی گایەک بوو. بۆیە قوربانی گرنگ و یەکێک لە بنەماکانی ئەو ئایینە مه‌زنه بووه. هه‌روه‌ها پێڕه‌وانی ئەو ئایینە لە وەرزی بەهاردا گایەکیان لە نێو په‌ره‌سگه‌کاندا قوربانی دەکرد،\nميترائيسم که له ئایینه جیهانییه‌کان بوو، ئایینی فه‌رمیی ڕۆم بوو و ئێستاش شێوه‌کارییه‌کی کۆنی کوشتنی گا بەدەستی میترا، لە ئەشکەوتێک لە وڵاتی ئیتالیادا بەجێ ماوە. لە سەردەمانی پێشووی مێژووی ئایینیی ئێرانی کۆندا، بە پێشه‌وا و مەلایانی ئایینە جۆرواجۆرەکان دەگوترا مۆغ (Magi). مۆغ واتا کەسێکی پیر یان پێشه‌وایه‌ک کە ڕێوڕەسمی ئایینی بەڕێوە دەبات. مۆغه‌کان بە پێی گێڕانه‌وه‌یه‌ک لە ئەسڵدا ده‌سته‌یه‌ک لە مێدەکان (Meds) بوونە كه دواتریش بە هاتنی حکومەتەکانی تر بەڕێوەبردنی کارە ئایینییەکان لە ئەستۆیاندا بووه و ئه‌و ئه‌رکه‌یان پاراستووە. مۆغانی ميترائی یان پێشەوایانی ئایینی هەروا کە لە گاثاها (Gathes) هاتووە، هەمان “کەرپەن یان کۆرپەن”ه‌کان (Karapan) بوون و ئەرکی قوربانی‌کردن و قوربانی وەرگرتنیان له‌سەر شاندا بووه. بە بۆچوونی بەشێک لە خاوەنڕایان، کەرپەن هەمان قوربانییه لە ئایینی میترا. بۆ نموونه لە کتێبی “جستارهایی از مهر و ناهید”، نووسینی موحەممەد موقەدەم، هاتووە که کەرپەنه‌کان هەمان مەلایانی ئایینیی “مهر” بوونە و بەهۆی قوربانی‌کردنی گا لە لایەن ئەوانەوە وشەی قوربانیش لەوان وەرگیراوە (ل 2، هەمان کتێب). ئەوەش بۆته ده‌ستاوێژی ئه‌وه‌یکه هەندێک لە توێژەران، دوو وشەی کەرپەن و قوربان لە یەک بنچینه بزانن و لە جیاتیی یەک بەکاری بێنن. ئیبراهیم پوورداوود (مامۆستا و نووسه‌ر-1264)، وشەی کەرپەنی بەم شێوە ڕاگەیاندووە: لە شرۆڤه‌ی پەهلەویی ئەوێستادا، کەرپەن به کەرپ Karap هه‌ڵگیراوه و لە کۆدا به کەرپان ده‌نووسیت. هه‌روه‌ها وشەی سانسکریتی “کەلپ” Kalap که واتای ڕێوڕەسم و داب و نەریتی ئایینی ده‌دات لەگەڵ کەرپەنی ئەوێستایی لە یەک بنچینه‌یه. (پوورداوود-نووسراوه‌کانی گاثا، ل 386)\nلەنێوان میتراییسم و زەردەشتیدا چەندین جیاوازیی قووڵ هەیە و ده‌بێ به ئه‌وه‌ش ئاماژه بده‌ین که زەردەشت له سه‌ره‌تادا هه‌ندێ بنه‌مای چاندی، کولتووری و ئایینی میترائیسمی به‌سوودی خۆی وه‌رگرت و دژ به میترائیسم، پێگه و یاساکانی له نێو کۆمه‌ڵگادا دامه‌زراند. بۆ نموونه لە نووسراوەکانی ئایینیی پەهلەویدا لە کەرپەن و کویه‌کان وه‌ک دوژمنانی ئایینیی زەردەشتی و گرووپێک لە کەڕ و کوێرەکانن که توانای بیستن و بینینیان نییە و لە مزدیسنا (Mazdayasna) تێناگه‌ن، ناوبراوه. دیسان لە ئاڤێستادا (Avesta)، زەردەشت سکاڵا لە دەست سێ دەستە لە دژبەرانی ئایینیی خۆی دەکا کە تەنگیان پێ هەڵچنیوە: کەرپەن، کەوی و ئوسیج. زەردەشت بە دووستکردنی ڕیفۆرمێکی ئایینی، هەندێ داب و نەریتی باوی سەردەمی خۆی سڕییەوە و ئایينێکی نوێی وه‌دێهێنا و لە کاتی سه‌رهه‌لێنانی زەردەشت، هەر جۆرە قوربانی‌کردن، که لە گاثاهای زەردەشت ئاماژەی بۆ کراوە، لە کارە ناحەز و قەدەغەکان بە ئەژمار دەهات، چونکوو به باوەڕی ئەو دەبێ لە چوارپێیان ڕێز بگرین.\nبەڵام لە دوای زەردەشت، ئامۆژگارییەکانی له‌ژێر کاریگه‌ریی ڕێباز و ئایین و پێویست و پێداویستەکانی ژیان، ڕچاو نەکرا و قوربانی بە ڕێوڕەسمێکی سەرسووڕهێنه‌رانە پێی نایە ناو کۆمه‌ڵگا. يەكێک لەو ئایینانە کە بەجێ ماوە، جێژنی “مهرگان”ە که ئاماژەیە‌که به ڕۆژگاری خۆر پەرەستن. لەو جێژنەدا، زەردەشتییەکان وەکوو ڕۆژی جێژنی موسڵمانان، قوربانی دەکەن. بەڵام زەردەشت بە هەموو هێز و توانایه‌وه دژی به ئەوە بوو. ئێستاشی له‌گه‌ڵدا بێ لە وڵاتانی تری جیهاندا و لە ئۆرووپادا و قوربانی کردن (Festival of Sacrifice) لە نێوان جووله‌که و مەسێحییەکان بەردەوامە.\nیەکەم: داڕشتنی وشەکە لە عەرەبیدا باو نییە؛ قُرب + ان. لە وشەی قُرب (نزیک) ناتوانین قوربان (قَربان) درووست بکەین؛ چونکوو لەو حاڵەتەدا واتاکەی دەبێتە دوو دانە نزیک و ئه‌وه وشەیەکی بی واتایە. ئیدی قوربان و قربانی عەرەبی نییە. له عه‌ره‌بیدا به‌م شێوه‌یه کۆی وشه‌که ده‌نووسریت: قُربان (الجمع): قَرَابِينُ. تەنانەت بەشێوەی گشتی کێشی فُعلان به‌ڵگه‌یه‌که بۆ ناوێکی ناعه‌ره‌ب.\nدووهەم: جێژنی قوربان عربییە. عەرەب بە جێگەی جێژنی قوربان و قوربانی لە وشەی “الضَحی” که‌ڵک وەردەگرێ؛ کەواتە پێی دەڵێن: عیدالاضَحی (Eid al-Adha). نه‌ته‌وه‌ی عەرەب واتای جێژنی قوربان نازانن و لە زمانی عەرەبیشدا ئەو وشە بەکار نایە. هه‌روه‌ها لە کتێبی “واژه‌های دخیل در قرآن مجید” نووسینی ئارتور جێفری (Arthur Jeffery) و وەرگێڕانی فەرەیدوون بەدره‌یی، ئەم وەشەیە به سریانی یا عبری ناوبردووه و بە عەرەبی نه‌یزانیوه. (ل 343)\nوشەی قوربان که لە کاتی پاشاکاندا له لایه‌ن نووسه‌رانی لایه‌نگری سه‌رده‌می خۆیان بۆ ڕێز و حورمەت بەکار دەچوو، ئاماژه‌مان به‌وه‌ش دا که ئێستاش هه‌ر بەکار دێت. لە زمان ویژه‌ی کوردیدا، وشەی قوربان زۆر بەکارهاتووە. لێره‌دا ته‌نیا سەرجێک ده‌ده‌ین بۆ چه‌ند شێعر له ئه‌ده‌بیاتی کوردی که له‌وێدا شاعێران وشه‌ی قوربان و قوربانی به‌کار دێنن. (هه‌روا که ده‌زانن ئه‌م به‌شه لێکۆڵینەوه‌ی زۆرتری پێویسته و بە‌هۆی که‌مبوونی کات چه‌ند هۆکاری جۆرواجۆر نووسه‌ر نه‌یتوانی ئه‌م به‌شه گه‌شتر بکاته‌وه. به‌ڵام له داهاتوودا بابه‌تێکی تایبه‌ت له‌سه‌ری بڵاو ده‌کرێته‌وه.)\nشێعره‌کانی مامۆستا نالی (1800-1856) و تاهیر بەگی جاف (1875-1918).\nدیوانی نالی: (پیتی قاف، لاپەڕەی 248-بە هەمان ڕێنووسی چاپکراوی بڵاوکەرەوەی کوردستان، چاپی سێهەم، 1383).\nیا مەکرە، یا دەسیسەیە، یا کیذبە، یا نیفاق\nبۆ تۆ کە بیکر و تازە، وەکوو حۆریی جەننەتی\nقەیدی چییە عەجووزەیی دونیا بدەم طەڵاق؟!\nشیرینی‌یو، لە تاڵی‌یو ترشیی عیتابی ڕووت،\n1-لازاریف، م. س و دیگران، (1386). تاریخ کردستان، مترجمین کامران ایمن آوه، منصور صدقی. تهران، فروغ.\nئه‌نتۆنی، گیدنزو (2009). حه‌سه‌ن ئه‌حمه‌د مسته‌فا، “کۆمه‌ڵناسی”، هه‌ولێر، چاپخانه‌ی ئاراس.\n2-کاکه‌وه‌یس، حه‌کیم. (وه‌رگێڕان “لسان الکرد”) زمانی کورد، (نووسینی مه‌سعود محه‌ممه‌د)، چاپخانه‌ی حه‌وادس-هه‌ولێر، .1987\n3-یه‌عقووبی، حوسێن، زمان، وەرگێڕان و په‌یوه‌ندی کولتووره‌کان (نووسین و وەرگێڕان)، وەرگێڕانی: ئیسماعیل زارعی، چاپخانه‌ی دەزگای ئاراس، کۆلێژی په‌روەرده، سۆران، چاپی یه‌که‌م-هه‌ولێر .2007\n4-یاری، زانکۆ، زمان و وێژه‌ی کوردی، ڕابردوو و کێشه کۆمه‌ڵایه‌تییه‌کان، وتار، به‌شی دووه‌م (زمانی کوردی له ڕابردوودا)، خاکه‌لێوه‌ی\n5-دیاکونوف، ا.م، بی‌تا، تاریخ ماد، ترجمه‌ی کریم کشاورز، 1377، چاپ چهارم، تهران: انشارات علمی‌فرهنگی.\n6-اوشیدری، جهانگیر. دانشنامه مزدیستا، واژه‌نامه توضیحی آیین زرتشت. چاپ اول. تهران: نشر مرکز، 1376.\n6-ارفع، حسن، کُردها، یک بررسی تاریخی و سیاسی، به کوشش و ویرایش محمد رئوف مرادی، چاپ اول، نشر آنا 1382.\n7-Toufiq Wahby; (The Origins of the Kurds and their Language), Sweden, 1982.\nPrevious تۆ ژن بە … نەوال شەریف …. وەرگێڕانی: ئاری بابان\nNext منیش سۆزانیم … هاوتا کوردستانی


2017 تشرینی یه‌كه‌م : چاوی گەل\n“سەرەتاکانی بێ کۆتایی” …….تاهیرئاهەنگەری\nنوسەر : chawigal لەبەرواری : تشرینی یەکەم - 27 - 2017 - 0 سەرنج\nتەمەنی چاوەڕوانی ی دایکم سەرەتای ئاوارەیی پشکۆی وشە تاسەپیرەکانی بابم کەبەعەشقەوە زاری بۆئەکردنەوەو بەزەبری چەپۆک پێیان قووت ئەداو لەسەردڵی بوون بەگرێ شەوەژانی ئەندێشەیەکی ئاڵۆز دەبێ… پەناهەندەی ئامێزی کام شێعربم تا کۆتایی ی ئەم سەرەتایە…؟ دەبێ خۆم باڵاگەردانی کام دڵ کەم برشێتەوە و لۆچ لۆچ تاسەبنۆشم… دوێنێ،ئەمڕۆیاسبەی…؟ دوێنێ… نیاندرتاڵانه ئاگرم لەهەناوئەهاتەدەر ئەمڕۆ زووخاو سبەی¡ ئاخ کەباسی تۆئەکەم سبەی… وەدرەنگی ئەکەوێ تەمەن و نازانم کێم سبەی… ئای لەبێ چاوو ڕوویی …ئێستاش […]\nهاوپۆل : هۆنراوە\nئەوەی وێڵی کردن بۆسەرکەوتن، لەژێرهەژمونی ئەواندا خۆتان دۆزیە… ئامانج هەرتەلی\nنوسەر : chawigal لەبەرواری : تشرینی یەکەم - 26 - 2017 - 0 سەرنج\nهەر کەلەبەرێکەوە دەمانەوێ قسە لەسەر باری حوکمرانیتان بکەین، لەوێ شەباقەیەک هەیە لە پۆخڵی و بارێکی لاری خوارو خێچە لە کەندەڵانی ستەمکاریدا، ئێوە هێندە خۆتان زیاد لە پێویست لە ژیری و کارامەی خۆتان دڵنیابوون، هیچ بیرمەندێکتان نەدەکرد بە خوێندکاری خۆتان، هێندە بەلوتێکی بەرزەوە دەتان ڕونیە گەلەکەتان و نەعوزبیلە وەک خودا خۆتان نمایش دەکرد، لەپێدانی رسق و لەبڕینی نانیان، ئەوەی حەزتان کردبا و دڵ ئاوازی بۆ خوێندبا دەتان خستە خزمەتی خۆتان، […]\nهاوپۆل : وتارو بیروڕا\nئەمڕۆ ٢٥ی ئۆكتۆبەر لەتوركیا چی دەنوسرێت؟ كارۆخ عوسمان\nنوسەر : chawigal لەبەرواری : تشرینی یەکەم - 25 - 2017 - 0 سەرنج\nبەخێرایی چاوێك بخشێنە بەنێو ھەندێ لەڕۆژنامە توركیەكان كەدەربارەی بارزانی و ڕێفەراندۆمە بێ بنەماكەی نوسیانە: عەببادی دەگاتە توركیا: عەببادی سەرۆك وەزیرانی عێڕاق دوای ڕێفەراندۆمەكەی باكوری عێڕاق بۆ چارەسەری بارودۆخەكە ئەمڕۆ گەیشتە ئەنكەڕا. لەمەڕ كردنەوەی دەروازەیەكی بازرگانی نوێ لەنێوان توركیا و عێراق. ئەویش دەروازەی ئۆڤا كۆی (ova köy). عەببادی دەڵێت: پێویستمان بەڕێكەوتنی نوێ ھەیە لەگەڵ توركیا. لەسەر سنوری عێڕاق و توركیا ھێزەكانی فیدڕاڵی لەباشوری فیشخابور لەناوچەی ڕەبیعە ئۆپەراسیۆنیان بۆسەر پێشمەرگە ئەنجامدا بەمەبەستی […]\nهاوپۆل : بابەتی هەڵبژاردە\nیەڵدرم: ھاوکاری حکومەتی عێراق دەکەین بۆئەوەی ئیبراھیم خەلیل بکەوێتەوە دەستیان\nبیناڵی یەڵدرم، سەرۆک وەزیرانی تورکیا، رایگەیاند، ھاوکاری حکومەتی ناوەندی عێراق دەکەن، بۆ ئەوەی بەرێوەبردنی دەروازەی سنوری ئیبراھیم خەلیل، بکەوێتەوە دەستی حکومەتی ناوەندی. لەکۆنگرەیەکی رۆژنامەوانی ھاوبەشدا، یەڵدرم، لەگەڵ حەیدەر عەبادی سەرۆک وەزیرانی عێراق، ھەروەھا وتی، سورن لەسەر پێکەوە کارکردن بۆ گواستنەوەی نەوتی عێراق، لەرێگەی بۆری نەوتەوە. بیناڵی یەڵدرم، ھەروەھا وتی، ئێمە لەپاڵ عێراق دەوەستین و بەردەوام دەبین لەپشتیوانی عێراق، سەرەڕای ئەوەی کەکۆمەڵگەی نێودەوڵەتی و عێراق، ئێران، تورکیا ھۆشدارییان دایە، ئیدارەی ھەرێمی […]\nهاوپۆل : هەواڵەکان\nمەسعود عەبدولخالق: ئەوھەموو خەڵکە تکای لێکردن، ئێستا بەخۆڕایی ریفراندۆم دەفرۆشنەوە بەعێراق کەچی کڕیاڕی نیە\nمەسعود عەبدولخالق، چاودێری سیاسی رایدەگەیەنێت، تەنازولیش لەسەرکردایەتی کورد وەرناگیرێت لەسەر پرسی ریفراندۆم-و دەڵێت” ئەو ھەمو خەڵکە تکای لێکردن ئێستا بەخۆڕایی ریفراندۆم دەفرۆشنەوە، بەعێراق کەچی عێراقیش کڕیاڕ نیە” لەنوسینێکدا، مەسعود عەبدولخالق، لەسەر سڕکردنی ئەنجامی ریفراندۆم، دەپرسێت، ئەو ھەموو لە خۆباییەی سەرکردایەتی ریفراندۆم، بەرامبەر خەڵکی ھەژاری کوردستان، کەچی تەنازول بەدوای تەنازول بۆداگیرکەران دەکەن، ئەدی ئێوە نەتان ووت مفاوەزاتمان لەسەر ئەوە دەبێت چۆن دوو دراوسێ بین؟ ھەروەھا دەڵێت، تەنانەت کاک مسعود ووتی سەری […]\nحەیدەر عەبادی: رێگە نادەم عێراق ببێتە میرنشینێك بۆ گەندەڵكاران “كاردەكەین بۆ تەواوكردنی ڕێوشوێنەكانی دابەشكردنی موچەی فەرمانبەرانی هەرێم”\nحەیدەر عەبادی، سەرۆك وەزیرانی عێراق رایگەیاند، كاردەكەن بۆ تەواوكردنی ڕێوشوێنەكانی دابەشكردنی موچەی فەرمانبەرانی هەرێم. حەیدەر عەبادی لە وتاری هەفتانەیدا دوێنێ سێشەممە رایگەیاند، “هەندێك پێیان وایە ئەوكارانە لە پێیناوی هەڵبژاردندا دەكەم، بەڵام تا ئێستا هەڵبژاردن جێگەی بایەخی من نییەو ئامانجی من كۆتایی هێنان بەداعش و پێشخستنی وڵات”. ئاماژەی بەوەشكردووە، “رێگە نادەم عێراق ببێتە میرنشینێك بۆ گەندەڵكاران و كوڕو خزم و كەسوكاریان”. هەروەها وتیشی، كاردەكەن بۆ تەواوكردنی ڕێوشوێنەكانی دابەشكردنی موچەی فەرمانبەرانی هەرێم. حەیدەر عەبادی ئەوەشی […]\nشيعرى خه ون – عبدالله په شێو ( بۆ حيزبه كورديه كان)\nنوسەر : chawigal لەبەرواری : تشرینی یەکەم - 24 - 2017 - 0 سەرنج\nده چاك بزانن: هه‌ر كانییه‌ك، ئه‌وان ئاوی بخۆنه‌وه هیشكاو دێنێ. هه‌ر دره‌ختێك، له سایه‌یدا ئه‌وان بنوون بێبه‌ر ده‌بێ. تاعوونن… تاعوونن… تاعوون… له هه‌ر جێیه‌ك گه‌را بخه‌ن، تۆوی مه‌رگی پێ وه‌رده‌بێ. دۆبڕن… دۆبڕن… دۆ‌بڕ! بڵێ: هانێ، ئه‌مه ئاڵای سه‌رفرازی! ئه‌وان كفنت بۆ هه‌ڵده‌كه‌ن. بڵێ: هانێ، ئه‌مه كه‌وسه‌ری سه‌ركه‌وتن! ئه‌وان ژه‌هری تێشكانی تێكه‌ڵ ده‌كه‌ن. ئه‌و هینانه شه‌نگه‌به‌ره‌ی داری ژه‌هری به‌ربینگمانن. ئه‌و هینانه دوو لاگونی سه‌دباتمانیی دێوه‌زمه‌ی سه‌ر سینگمانن. هێشتا تێم ناگه‌ن؟ […]\nدەبێت بارزانی بەرپرسیارییەكەی هەڵگرێت عادل موراد داوای داننان بە “شكستی” ریفراندۆم دەكات\nعادل موراد، سكرتێری ئەنجوومەنی ناوەندی یەكێتی نیشتمانی كوردستان، داوای “داننان بەشكستی ریفراندۆم دەنێت‌و رایگەیاند “دەرەئەنجامەكانی دەبێت مەسعود بارزانی‌و بانگەشەكەرانی ریفراندۆم لەئەستۆی بگرن، وەك چۆن لەپێش ئەنجامدانی ریفراندۆم ئیدعای ئەوەی دەكرد”. عادل موراد لەمیانی پەیامێك، كە ئەمڕۆ سێ شەممە بڵاویكردووەتەوە، داوای كشانەوەی وەزیرەكانی یەكێتی‌و هەڵوەشاندنەوەی حكومەتی هەرێم‌و تەشكیلكردنی حكومەتی رزگاری نیشتمانی، لەكەسانی شارەزاو پسپۆڕ‌و دەست‌و داوێن پاكیش كردووە. هەروەها داوای كاركردن لەگەڵ حیزب‌و لایەنە سیاسییەكان لەپێناو ئەنجامدانی هەڵبژاردنێكی پاك‌و شەفافی كردووەو […]\nمیلیشیا شەخسەیەکانتان باش …… شاخەوان سەنگاوى\nنوسەر : chawigal لەبەرواری : تشرینی یەکەم - 23 - 2017 - 0 سەرنج\nئەو ڕووداوانەى چەند رۆژى ڕابردوو کە لە ناوچە جێناکۆکەکانى کوردستاندا روویدا دەرخەرى ئەو ڕاستیە بوون کە ئەم هێزەى ئێستا هەیە لە هەرێمى کوردستان بەناو لە ژێر سایەیى وەزارەتى پێشمەرگەدایە جگە لە هێزێکى میرشیایى شەخسەنە هیچى کراسێکى دیکە بە باڵایدا دانادوورێت، لێرەدا مەبەست لە میرشایى شەخسەنە لە ویوە سەرچاوەى گرتووە چونکە هیزیى میرشایا سەرچاوەى بڕیارەکانى لە سەرچاوەیەکى ڕەسمى دەولەتەوە سەرچاوە ناگرێت ، بەڵکو لە تاکە رێکخراوەک یان پارتێکەوە دەبێت ، بەڵام […]\nژێر پێ خستنى کەرامەتـى هەموو کورد لە کەرکوک… جوتیار کەمانگەر\nئەوەى لە کەرکوک و خانەقین و شەنگال و مەخمور و گولاڵە رووى دا لە گۆڕنانى خەونى سەربەخۆیى کوردستان و ژێرپێ خستنى ئاڵاى کوردستان و کەرامەتى هەموو کورد بوو نەک تەنها باشوورى کوردستان بەڵکو ئەمەش ئەگەڕێتەوە بۆ یەک نەگرتنى کوردان وە بڕیارى تاک لایەنەى سیاسیە باڵادەستەکان کە دەست بردن بو بۆ پرسێکى گەورەى نیشتمانى . ئەبێت هەموو پارتەکانى کوردستانى گەورە پرس و ڕاوێژیان پێ بکرێت بۆ پرسە نیشتمانییەکانى کوردستان چونکە کەوتنى […]\n« بابەتی پێشتر\nبابەتی دواتر »\nنوسەر : chawigal لەبەرواری شوبات - 20 - 2020 - 0 سەرنج\nژنانى رۆژهەڵات دژى سیاسەتى برسیکردن پێشەنگیەتى قۆناغێکى نوێ دەکەن…پەیمان ڤیان\nڕژێمی ئێران بە ساڵانە سیاسەتی قڕکردن لەسەر گەل و بەتایبەت لەسەر ژنان بەڕێوە دەبات، هەر لە سەرەتای هاتنە سەرکاری هەتا ئەمڕۆ ئامانجی لەناوبردنی ئیرادەی گەلان […]\nمه‌ترسیه گه‌وره‌كه گه‌یشته به‌رده‌م ده‌گا!….د. کامەران مەنتک\nنوسەر : chawigal لەبەرواری شوبات - 18 - 2020\nگەل و مێگەل…دانا هەڵەبجەیی\nنوسەر : chawigal لەبەرواری شوبات - 14 - 2020\nمێژوی ئازار…..سەردار عزیز\nكۆچی دوایی تێكۆشه‌رێكی قاره‌مان …. حه‌سان عاكف …. وه‌رگێرانی : ئه‌حمه‌د ره‌جه‌ب\nنوسەر : chawigal لەبەرواری شوبات - 13 - 2020\nجیاوازی هاوسەرۆكیەکەی یەكێتی لەگەڵ ئەوەی هەدەپە…..محەمەد کیانی\nنوسەر : chawigal لەبەرواری شوبات - 9 - 2020\nپەنابردنەبەر ”دادگەی فرەژنیی” خۆی شکستی خەباتی ژنانە! …. دارا خونچە\nنوسەر : chawigal لەبەرواری شوبات - 8 - 2020\nئەگەر وایە،ئێوە ئیشتان چیە؟!….د.شێرکۆ حەمەئەمین قادر\nنوسەر : chawigal لەبەرواری شوبات - 6 - 2020\nعەسری ژن….عەزیز رەئوف\nنوسەر : chawigal لەبەرواری شوبات - 3 - 2020\nنوسەر : chawigal لەبەرواری شوبات - 21 - 2020 - 0 سەرنج\nپاشەکەوت ….  تێکست : د. چیا زەنگەنە …. وەرگێڕانی : پشکۆ ناکام\nبەڵێ…. بەڵێ بۆ پاشەکەوت نەخێر بۆ دەست بڵاویی چونکە پاشەکەوت ئەمانکا بە ئەفسانەیی بە قارەمانێتیی تەقیو ، شۆڕش ئاسا وەک سولطانمان لێ ئەکا لە خۆشیا […]\nدراوسێ …. تێکست: د. چیا زەنگەنە …. وەرگێڕانی: پشکۆ ناکام\nدەبەنگی…. تێکست : د.چیا زەنگەنە …. وەرگێڕانی : پشکۆ ناکام\nکە دۆڕاین …. تێکست : د،چیا زەنگەنە …. وەرگێڕانی: پشکۆ ناکام\nنوسەر : chawigal لەبەرواری کانونی دووهەم - 27 - 2020\nتابلۆ …. تێکست : د. جیا زەنگەنە …. وەرگێڕانی: پشکۆ ناکام\nنوسەر : chawigal لەبەرواری کانونی دووهەم - 24 - 2020\nڕووت ….تێکست : د. چیا زەنگنە …. وەرگێڕانی: پشکۆ ناکام\nنوسەر : chawigal لەبەرواری کانونی دووهەم - 17 - 2020\nسوێند …. دڵشاد محمدامین\nنوسەر : chawigal لەبەرواری کانونی دووهەم - 16 - 2020\nئه‌ده‌ب و خۆکوشتن له کوردستانی باشوور …. له‌تیف بێوار\nنوسەر : chawigal لەبەرواری کانونی دووهەم - 10 - 2020


لێدوانی بەکارھێنەر:Shewnus - ویکیپیدیا، ئینسایکڵۆپیدیای ئازاد\nبەخێرھاتی بۆ ویکیپیدیا Shewnus!\nویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەڕۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لەسەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی (Central Kurdish Branch) دەنووسرێت، لە ٢٠٠٩ەوە لە ویکیپیدیای کوردیی باکووری (کورمانجی) بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٢٨٬١٩٧ وتار و ١٨٠ بەشداربووی چالاکی ھەیە.\n-- ◂ ئێپین وتووێژ♬ ٢٠:٠٩، ٦ی تشرینی یەکەمی ٢٠١٨ (UTC)\nڕۆمان Shewnus (لێدوان) ٢٠:٠٠، ٢٦ی تشرینی یەکەمی ٢٠١٩ (UTC)\nوەرگیراو لە «https://ckb.wikipedia.org/w/index.php?title=لێدوانی_بەکارھێنەر:Shewnus&oldid=645468»\nدواجار لە ٢٠:٠٠ی ٢٦ی تشرینی یەکەمی ٢٠١٩ دەستکاری کراوە\nئەم پەڕەیە دواجار لە ٢٠:٠٠ی ٢٦ی تشرینی یەکەمی ٢٠١٩ نوێ کراوەتەوە.


کۆدی هەواڵ: 3334\nڕێکەوتی بڵاوکردنەوە: 13:08 - 2021/09/10\nئاوات شێخ جه‌ناب وه‌زیری دارایی و كاروباری ئابووری حكوومه‌تی هه‌رێم، به‌ئاژانسی هه‌واڵی عێراقی راگه‌یاند، هه‌رێمی كوردستان پێویستی به 900 ملیار دینار هه‌یه بۆ ئه‌وه‌ی مانگانه مووچه‌ی فه‌رمانبه‌رانی دابین بكات.\nئه‌و بڕه پاره‌یه‌ی له‌لایه‌ن وه‌زاره‌تی دارایی حكوومه‌تی فیدڕاڵه‌وه ره‌وانه ده‌كرێت مسۆگه‌ر نیه\nسه‌باره‌ت به ناردنی 200 ملیار دیناره‌كه‌ی به‌غدا، ئاوات شێخ جه‌ناب وتی، "ئه‌و بڕه پاره‌یه‌ی له‌لایه‌ن وه‌زاره‌تی دارایی حكومه‌تی فیدڕاڵه‌وه ره‌وانه ده‌كرێت مسۆگه‌ر نیه".\nسه‌باره‌ت به دو موچه‌یی و هه‌نگاوه‌كانی حكومه‌تی هه‌رێم، وه‌زیری دارایی و كاروباری ئابوری ئاشكرایكرد، موچه‌ی 20.000 (بیست هه‌زار) كه‌س راگیراوه كه دو موچه‌یان هه‌بوه.\nسه‌باره‌ت به داهاتی ناوخۆی هه‌رێمی كوردستانیش، ئاوات شێخ جه‌ناب رایگه‌یاند، "داهاتی ناوخۆی له‌هه‌رێم له مانگێكه‌وه بۆ مانگێكی دیكه جیاوازه‌وه، به‌ڵام به‌گشتی مانگانه به 240 ملیار دینار ده‌خه‌مڵێنرێت".


PJAK: شەرمەزاركردنی گەلەكۆمەی نێودەوڵەتی، ئەركێكی ئەخلاقی و ویژدانییە – پەژاک\nPJAK: شەرمەزاركردنی گەلەكۆمەی نێودەوڵەتی، ئەركێكی ئەخلاقی و ویژدانییە\nگەلی كورد بە سەدان ساڵە لەلایەن هێزە داگیركارەكانەوە بە ئامانجی لەناو بردنی ئیرادەیان، رووبەڕووی قڕكردن و چەوساندنەوە بوونەتەوە. ئەو هێزانە هەر جارێك بە بیانووی جیاوازەوە لە كەسایەتی رێبەران و تێكۆشەرانی كورد، گەلەكۆمەی دڕندانەیان دژ بە گەلەكەمان ئەنجام داوە. بەو زهنیەت و رێبازە چەپەڵەیان سەرجەم سەرهەڵدانەكانی كوردانیان دامركاندووە و لەبەرامبەریشدا تاكە دەروازەی ژیانی پڕ لەنەهامەتی و چەرمەسەرییان بۆ پەرەپێدانی كلتووری خیانەت و تەسلیمیەت بۆ كوردان دەستنیشان كردووە.\nسەرەڕای ئەو گەلەكۆمە و كۆمەڵكوژیانە، رۆحی تێكۆشان و بەرخۆدانی گەلەكەمان تێك نەشكاوە، بە پێچەوانەوە بە دەركەوتنی روحی ئاپۆچێتی ئاستی بەرخۆدان و تێكۆشان لەكوردستان بە فۆڕم و رۆحێكی تازە بەڕەنگاری زهنیەتی داگیركاری بووەتەوە. بۆیە داگیركارانی كوردستان لەگەورەبوون و بەهێزبوونی پەكەكە كەوتنە ناو ترس و دڵەڕاوكێوە و بڕیارێكی چەپەڵتر لە رابردوو لەدژی گەلەكەمان بەڕێوە دەبەن، بۆیە دەرئەنجامی گەلەكۆمەیەكی نێودەوڵەتی رێبەرئاپۆیان رفاند و رادەستی دەوڵەتی داگیركاری توركیایان كرد. بەو گەلەكۆمەیە ویستیان كۆتایی بە تێكۆشانی رەوای ئازادیخوازی گەلی كورد بهێنن، بەڵام بە بەرخۆدانی بێ‌وێنەی رێبەرئاپۆ و گەلی كورد و بزاڤەكەی سەرجەم پیلانەكانیان مایەپووچ كرایەوە.\nدوای کۆمپلوی ١٥ی شوباتی ١٩٩٩، رۆحی یەكێتی نەتەوەیی لەهەر چوار بەشی كوردستان پەرەی سەند و گەلەكەمان بە خاوەندارێتی لەرێبەر ئاپۆ گەلەكۆمەكەیان مایەپووچ كردەوە. لەدرێژەی بەرخۆدانی بێ‌هاوتای گەلەكەمان بە راگەیاندنی سیستەمی خۆبەڕێوەبەری دیمۆكراتیك پێگەی سیاسی خۆی دەستەبەر كرد و ئەوەش وەك گورزێكی قورس بووە كە لەهێزە پیلانگێڕەكان درا. ئەو دەستكەوت و بەرخۆدانە سەرجەم حسابات و پیلانەكانی دوژمنانیان تێكدا و ڕەوتێکی تری خەبات لە ساحەی سیاسیدا هاتە ئاراوە. بەرخۆدانی باکوری کوردستان کەوتە فازێکی نوێی سیاسی و خەبات گەییشتۆتە ئاستێکی هەستیار و ئێستا لەلایەن حكومەتی ئاكەپەوە بەهێرشی دڕندانە و كۆمەڵكوژكردنی گەلەكەمان لەجزیرا بۆتان و سووری ئامەد و شارەكانی تر تۆڵەی مێژوویی لە بەرخۆدانی گەلەكەمان دەكەنەوە.\nتێكۆشانی رەوا و دیمۆكراتیانەی گەلەكەمان لەسەرجەم بەشەكانی كوردستان ئیدی دەرفەتی درێژەدان بە پیلانگێڕیەكان نادات، بۆیە حکومەتی ئاکەپە لەهەر جۆرە هێرشێكی هۆڤانە لەدژی گەلەكەمان دەست ناپارێزێت. گەلەكۆمەی نێودەوڵەتی لەهەر بەشێكی كوردستان بە شێوازی جیاجیا پەیڕەو دەكرێت، هاوشانی هێرشە دڕندانەكانی دەوڵەتی توركیا لە باكوور، گەلەكۆمەی نێودەوڵەتی لەسەر گەلەكەمان لە رۆژهەڵات پەیڕەو دەكرێت، رژێمی ئێران بە كپ كردنی دەنگی ئازادی بۆ پشتیوانی باكوور و هاوکات بۆردومانی فڕۆکەکانی تورک بۆ سەر گەریلاكانی تەڤگەرەكەمان و شەهیدکردنی سێ هەڤاڵمان (بێریڤان هەژار، شیار وان و هێژا مەد) ئەو راستیە ئاشكرا دەكەن كە بڕیارێ كۆمەڵكوژی سەر كور و ئازادیخوازان بەردەوامە.\nلەكۆتاییدا وێڕای شەرمەزار كردنی گەلەكۆمەی ١٥ی شوبات، سوێند و پەیمانمان لەگەڵ سەرجەم شەهیدان نوێ دەكەینەوە و بانگ لەسەرجەم گەلەكەمان لەرۆژهەڵاتی كوردستان و ئێران و بەتایبەت كچان و كوڕان دەكەین كە بە رۆحی شۆڕشگێڕی شەهید بێریڤان، شیار و هێژا و سەرجەم شەهیدانی ٣ی رەشەممەی ١٩٩٩، بە ئەنجامدانی چالاكی رادیكال و بە بەشداریان بۆ ناو ریزەكانی گەریلا، یادەوەری سەرهەڵدانی ٣ی رەشەممە زیندوو رابگرن و خاوەندارێتی لەبەرخۆدانی باكووری كوردستان بكەن. بۆ مایەپووچ كردنەوەی دوا قۆناخی گەلەكۆمەی نێودەوڵەتی، بەشداری هەڵمەتی ئازاد كردنی رێبەر ئاپۆ لە گرتووخانەی ئێمڕاڵی و رزگار کردنی کوردستان لە داگیرکاری دا بكەن.


(10) یاسا بۆ سه‌ركه‌وتن له ژیاندا\n1) بۆ سه‌ركه‌وتن له‌هه‌ر كارێك سه‌ره‌تا ده‌بێت زانیارى پێویست له باره‌یه‌وه كۆ بكه‌نه‌وه ، ئه‌م زانیاریانه بۆ سه‌ركه‌وتنى ئێوه گرنگه.\n2) ئێوه خۆتان دروست كه‌رى ئه‌زمونه‌كانتانن، كه‌واته خۆتان ده‌بێت ئه‌ركى ژیانتان بگرنه ئه‌ستۆ ، ئێوه ده‌توانن له‌ئه‌ركى ئه‌وه‌ى كه بۆچى و چۆنێتى و ژیانتان ئاوا ده‌بێت ، جێگه‌ى خاڵى بكه‌ن ، هه‌رگیز ڕۆڵى قوربانى مه‌گێڕن له‌و ڕوداوانه‌ى كه‌له‌ڕابوردوو بۆ خۆتان بیانوو مه‌گرن ، له هه‌ڵبژاردنێك كه ده‌یكه‌ن ، پێكهاتوون له ئه‌نجامێك ، كاتێك كه ئێوه ڕه‌فتارێك یا فكرێكى تایبه‌ت هه‌ڵده‌بژێرن له ڕاستیدا خۆتان ئه‌نجام و كۆتایتان هه‌ڵبژاردووه .\n3) دیارى بكه‌ن كه‌له ڕه‌فتارى ئێوه چ سودێكى بۆتان هه‌یه یا ڕه‌فتارى ده‌ور و به‌ر چ سودێكى بۆتان هه‌یه ؟ هه‌تاوه‌كو ئه‌و ڕه‌فتارانه‌ى كه خراپن سوودى بۆتان نیه ئه‌و ڕه‌فتارانه ئه‌نجام نه‌ده‌ن .\n4) ئه‌گر ده‌تانه‌وێت به‌رنامه ڕێژى دروست بۆ ژیانتان هه‌بێت ، كه‌واته ده‌بێت مه‌رج و پله‌ى ژیانتان به شێوه‌ى ڕوناك دیارى بكه‌ن .\n5) بڕیاره‌كانتان به هۆشیاریه‌وه بده‌ن و دواتر بیكه‌ن له بیر تان بێت كه بیر به‌بێ كردار له‌م جیهانه‌دا گرنگى نابێت ، ده‌بێت ئارام بگرین له‌به‌رامبه‌ر سه‌خت و زه‌حمه‌تدا .\n6) ئه‌وه‌ى كه هه‌یه ، ڕاستى ته‌واو نیه ، به‌ڵك و تێگه‌یشتن و ده‌ركى ئێمه له‌و ڕاستیه‌دایه ، كه‌واته په‌نجه‌ركان و ده‌رگاكان كه ئێوه له‌م ڕێگایه‌وه سه‌رى ئه‌م دونیایه ده‌كه‌ن ، بناسن و ڕابوردوى خۆتان به‌بێ ئه‌وه‌ى كه‌به ته‌واوى بكه‌ونه كۆنترۆڵیه‌وه ، قبوڵى بكه‌ن ، ئێوه ته‌نیا له ڕێگاى تێگه‌یشت و ده‌ركى ئێوه یه كه ئه‌م دونیا ده‌ناسن و ئه‌زموون وه‌رده‌گرن ، هه‌روه‌ها تواناى ئه‌م كاره‌تان هه‌یه كه خۆتان چۆنیه‌تى ده‌ركى خۆتان له‌م ڕاستیه‌دا هه‌ڵبژێرن چونكه هه‌مووى ئێمه دونیا له ڕێگاى په‌نجه‌ره تایبه‌تیه‌كانى خۆمان ده‌بینن ، ئه‌م ئه‌مره به چۆنیه‌تى ته‌فسیرى ئێمه له ڕوداوه‌كان وه‌ڵامدانه‌وه‌كانى ئێمه و وه‌ڵاماتێك كه دراونه‌ته‌وه ، كاریگه‌رى له‌سه‌ر ئێمه ده‌بَت كه‌واته هۆكارانێك كه‌له شێوه‌و جۆرى بینینى ئێوه كاریگه‌رن ، بناسن تاوه‌كو بتوانن ڕێگایه‌كى باش بۆ ڕوبه‌ڕوبونه‌وه له‌گه‌ڵ ئه‌وان نیشان بده‌ن ، ئه‌م په‌نجه‌رانه یان ده‌رگایانه‌ى تایبه‌تن ، پێكهاتویه‌كى بیرى ئه‌رێ یانه یان نه‌رێ یه ، له جۆرى بینین و دیدگاى ئێوه بوونى هه‌یه .\n7) ژیان ، به‌ڕێوه به‌ربوونه ، كه‌واته فێربین كه ئه‌ركى ژیانتان له ئه‌ستۆ بگرن ، ئێوه به‌ڕێوه‌به‌رى ژیانى خۆتانن و مه‌به‌ستان ، ئیداره‌كردنى ژیان به جۆرێكه كه ئه‌نجامى باشیان ده‌بێت ، به‌ڕێوه‌به‌رى كاریگه‌رى ژیان به‌و مانایه كه ئێوه له‌به‌شى ئاماده‌بوون بۆ گه‌یشتن به مه‌به‌ستان، له كۆنترۆڵى خۆتان ، كۆنترۆڵى هه‌سته‌كان ، ڕووبه ڕوو بونه‌وه له‌گه‌ڵ كه‌سه‌كان ، به‌شى په‌خش كراوه ڕووبه‌ڕووبونه‌وه له‌گه‌ڵ ترس و شته‌كانى تر ، پێش هه‌موو شتێك پێویستیتان به‌خۆتان هه‌یه كلیلى به‌ڕێوه‌به‌ردنى ژیان ، بوونى ستراتیژیه‌ته ، ئه‌گه‌ر به‌رنامه‌یه‌كى ڕۆشن و جوان هه‌روه‌ها ئازایه‌تى ، به‌ڵێن و ووزه‌ى پێویست بۆ ئه‌م ستراتیژه‌تان هه‌بێت ، سه‌ركه‌وتوو ده‌بن .\n8) ئێمه فێرى خه‌ڵك ده‌كه‌ین كه‌چۆن له‌گه‌ڵ ئێمه ڕه‌فتار ده‌كن ، كه‌واته له‌جیاتى سكاڵا كردن ، ئه‌ركى جۆرى ڕه‌فتارى خه‌ڵك له‌گه‌ڵ خۆتان بگرنه ئه‌ستۆ ، له‌وانه خه‌ڵكتان فێركردبێ كه‌چۆن له‌گه‌ڵتان ڕێزدارانه ڕه‌فتاربكه‌ن و یان له‌وانه‌یه ئه‌م كاره‌تان نه‌كردبێت ، ئه‌مه به‌و مانایه كه ئێوه تاڕاده‌یه‌ك به‌رپرسى ڕه‌فتارى نه‌گونجاوى ده‌وروبه‌ر له‌گه‌ڵ خۆتانن ن ئه‌گه‌ر خه‌ڵك ڕه‌فتارێكى نه‌گونجاوى له‌گه‌ڵ ئێوه‌دا هه‌یه ، ببینن ئێوه چ كارێكتان ئه‌نجام داوه كه ئه‌و ڕه‌فتاره‌ى به‌هێز كردووه ، یان بوه‌ته هۆى ئه‌و ڕه‌فتاره ؟ چونكه ئه‌ركى له ئه‌ستۆى ختاندایه ، ده‌توانن له‌هه‌ر كات و بۆ هه‌رماوه‌یه‌ك په‌یوه‌ندیتان ببنین و چاودێرى بكه‌ن .\n9) وزه‌یه‌كى زۆر له لێبوردندایه ، كه‌واته چاوه‌كانتان بكه‌نه‌وه و ببینن ، كه كه‌وتونه‌ته به‌ر كاریگه‌رى كام خه‌شم و ڕق و كینه‌یه‌ك ووزه‌ى خۆتان له كه‌سانێك ك بونه‌ته هۆى ئازاردانى ئێوه ، بهێنه‌وه ، ڕق ، توڕه‌یى ، كینه ، كاول كه‌رن و ده‌بنه هۆى سیس بوون و كه‌م هێزى له دڵى مرۆڤدا ، لێبوردنى ئێوه له ڕق و كینه ڕه‌ها ده‌كات ، ته‌نها ڕێگاى ڕزگاربوون له‌بوونى نه‌رێیانه‌ى په‌یوه‌ندیه‌كه كه ده‌بێته هۆى ناڕحه‌تى و ڕه‌نجاندنى ئێوه ، یارمه‌تى گرتن له ڕه‌فتاره‌كان و لێبوردنى كه‌سانێكه‌وه كه بوونه‌ته هۆى ناڕه‌حه‌تى و ئازاردانى دڵى ئێوه .\n10) پێش ئوه‌ى كه شتێكتان بووبێت ، ده‌بێت ناوى بزانن كه‌واته بزانن كه چیتان ده‌وێت ، له مه‌به‌سته‌كانى سه‌ره‌كى ژیانتان تا خواسته‌كانى ڕۆژانه‌تان ، پێویسته بزانن كه چیتان ده‌وێت ، به پێناسه‌ى ڕاستى مه‌به‌سته‌كانتان هه‌ڵبژاردنه‌كانى ئێوه ڕاست ده‌بن و توانستى ڕه‌فتاره‌كان و هه‌ڵبژاردنه‌كانى پێویست بۆ گه‌یشتن به مه‌به‌سته‌كانتان ڕوونكردنه‌وه بكه‌ن ، بۆ گه‌یشتن به ئه‌وه‌ى كه ده‌تانه‌وێت ده‌بێت ئازار و واقیع بین بن ، هه‌ڵبه‌ت ته‌نها له كاتێكدا كه خۆتان لایه‌قى ئه‌وه‌ى كه ده‌تانه‌وێت ، بزانن ، ئازایه‌تى پێویست به‌ده‌ست ده‌هێنن ، ....\nله بیرتان بێت كه گه‌وره‌ترین جیاوازیتان له‌گه‌ڵ كه‌سانى تر ئه‌وه‌یه كه ئێوه به‌دواى سه‌ركه‌وتندا ده‌ڕۆن ده‌تانه‌وێت بگۆڕن ، كه‌واته داهاتوویه‌كى گه‌ش له چاوه‌ڕوانى ئێوه‌دایه .


كوردستان دووەم دەروازەی فەرمی لەگەڵ توركیا دەكاتەوە\n:: PM:08:41:11/07/2019 \nوەزارەتی بازرگانی بێ ئاگایە لە دروستكردنی دەروازەكە\nبەمەبەستی گرنگیدان بە جموجووڵی بازرگانی و گەشتیاری، ساڵی 2014 حكوومەتی هەرێمی كوردستان لەگەڵ حكوومەتی توركیا رەزامەند بوون لەسەر كردنەوەی مەرزێكی سنووری لە شارۆكەی مێرگەسۆر كە 150كم لە هەولێر دوورە. تەنگژەی دارایی چەند ساڵێكە پڕۆژەكەی دواخستووە و ماوەیەكیشە دەست بە جێبەجێكردنی كراوەتەوە و بڕیارە لە داهاتوودا دەروازەكە بە فەرمی بكرێتەوە.\nساڵی 2014 دوای چەند دیدار و كۆبوونەوەیەك، پارێزگاری هەولێر و والی جۆلەمێرگ لە باكوری كوردستان، گەیشتنە رێككەوتن بۆ كردنەوەی مەرزی سێیەمی كوردستان لەگەڵ توركیا كە بە "مەرزی زێتێ" ناسراوە.\nرێككەوتنەكە لە نێوان هەردوولا واژوو كرا و بەگوتەی قایمقامی ناوچەكە، بەهۆی شەڕی داعش و دروستبوونی تەنگژەی دارایی، كردنەوەی مەرزەكە دواكەوت، ئێستە كارەكانی گەیشتوونەتە قۆناغی كۆتا و لە ئایندەیەكی نزیكدا دەكرێتەوە .\nغەفوور ئەحمەد مەلا قایمقامی مێرگەسۆر، بە"وشە"ی راگەیاند، "پڕۆژەی دەروازەی زێتێ لە سنووری مێرگەسۆر كاركردن تێیدا بەردەوامی هەیە و زۆربەی كارەكان كۆتایان پێ هاتووە.\nبەگوتەی قایمقام، دەروازەكە دەروازەیەكی فەرمیی سنوورییە و هاوشێوەی دەروازە فەرمییەكانی تری كوردستانە، بەكردنەوەی ئاسانكاری باش بۆ گەشتیار و هاتوچۆی هاووڵاتییان دروست دەبێت، ئەمە جیا لەوەی لە رووی ئابوورییەوە گرنگی زۆری بۆ هەرێم دەبێت .\nمەلا ئاشكرای دەكات، "ماوەی دوو مانگە تیمەكانی چاككردنەوە و پاراستنی رێگەوبانی هەولێر، خەریكی بڕین و بەرینكردنی رێی سەرەكیی دەروازەكەن بە مەودای 13 كیلۆمەتر، ئێستە زیاتر لە 11 كیلۆمەتر كارەكان بەكۆتا هاتوون و دواتر ئاوبەر و فەرشكردنی رێیەكە بەشێوەیەكی باش دروست دەكرێت و لە ماوەیەكی نزیكدا دەكرێتەوە".\n"دوای تەواوبوونی رێیەكە، رێكارە یاساییەكانی كردنەوەی دەروازە بە كۆتا دێت و كەمپ و شوێنی راییكردنی كاروباری هاووڵاتییان دروست دەكرێت و فەرمانگە پێوەندیدارەكان دەبێت نوێنەرایەتییان هەبێ وەك پاسپۆرت، گومرگ، نشینگە، پۆلیس و ئاسایش، بۆ ئەم مەبەستە وەزارەتە پێوەندیدارەكان خەریكی خۆڕێكخستنن بۆ دابینكردنی میلاكات و پێداویستییەكان تا لەو دەروازەیە ئیش و كاری هاووڵاتییان رایی بكەن، ئەوكات بەشێوەیەكی فەرمی و لە رێوڕەسمێكدا كردنەوەی دەروازەكە رادەگەیەنن" قایمقامی مێرگەسۆر وای گوت .\nبەپێی زانیارییەكان، لە سنووری باكوری كوردستان و توركیا سەرجەم كارەكانی ئەو دەروازەیە بەكۆتا هاتووە، رێگەوبانەكانی دروست كراون و تەواو بوون، كۆمەڵگەی گومرگیش ئامادە كراوە بۆ هاتوچۆ و كردنەوەی دەروازە و چاوەڕێی سنووری باشووری كوردستان دەكەن .\n" وشە" بە مەبەستی وەرگرتنی زانیاریی زیاتر پێوەندی كرد بە عەبدولڕەزاق ناوەندەیی بریكاری وەزارەتی بازرگانی حكوومەتی هەرێم، بەڵام بێ ئاگایی خۆی لە كردنەوەی دەروازەكە راگەیاند و بۆ "وشە" گوت، "دوور و نزیك دروستكردن و كردنەوەی دەروازەی سنووری پێوەندی بە ئێمەوە نییە و وەزارەتی دارایی بۆ ئەو بابەتە پێوەندیدارە".\nبەگوتەی ئەو "وەزارەتی بازرگانی تەنیا بەرپرسە لە پرۆسە بازرگانییەكە كە ئەویش دوای كردنەوەی هەر دەروازەیەك، كارەكان و سەرپەرشتی كاروباری بازرگانی دەكەوێتە ئەستۆی".\nرەمەزان ئەحمەد هاووڵاتییەكی دانیشتووی مێرگەسۆر، بۆ "وشە" دەڵێ، "خەڵكی ناوچەكەمان دڵخۆشن بە دروستكردن و كردنەوەی دەروازەیەكی سنووریی لە دەڤەرەكەمان، چونكە سەرباری ئەوەی ژمارەیەك گوندی ناوچەكە ئاوەدانی بەخۆیانەوە دەبینن، لە هەمانكاتیشدا هەلی كاری جۆراوجۆر بۆ گەنجان و هاووڵاتییانی سنوورەكەمان دروست دەبێت."\nزیاتر خستیە ڕوو، لە رووی كۆمەڵایەتیشەوە دانیشتووانی سنووری هەردوولا خزمایەتی نزیكیان هەیە و بەشدارن لە خۆشی و ناخۆشییەكانی یەكتر، ئەم دەروازەیە ئاسانكاریی باش دەكات بۆ هاتوچۆی هەردوولا. هاوكات لەرووی تەناهی و ئاسایشەوە گرنگی خۆی دەبێت، چونكە بەكردنەوەی دەروازەكە ئەو شەڕ و پێكدادانەی لە نێوان توركیا و چەكدارانی پەكەكە هەیە، دوور دەخرێتەوە و تۆپبارانەكان كەمتر دەبنەوە و هاووڵاتییان و پیشەوەرانیش زیانیان پێ ناگات .\nلای خۆیەوە شیلان بیبانی شارەزای ئابووری لە كوردستان، بە"وشە"ی راگەیاند، "كردنەوەی دەروازەی سنووریی لەگەڵ وڵاتانی دراوسێ سوودی ئابووری بە كوردستان دەگەیەنێت، هەڵكەوتەی جیۆگرافیای كوردستان كەوتووەتە نێوان چەند وڵاتێكەوە، هاوسنوورە لەگەڵ توركیا و ئێران و سووریا، ئەمەش بووەتە خاڵی بەیەكوەبەستنەوە بۆ هاوردەكردنی شتومەك بۆ عێراق و هەرێمیش لە رێی وشكانی و بەتایبەت دەروازە سنوورییەكانەوە" .\nبیبانی پێی وایە لە هەرێمی كوردستان زیاتر هاوردەی شتومەك و پێداویستی دەكرێت بە بەراورد لەگەڵ هەناردە، ئەگەر خاڵە سنوورییەكان زیاتر بكرێن، ئەوا دەبێتە كارئاسانییەكی باش بۆ بازرگان، لە هەمانكاتدا بۆ هاتوچۆی گەشتیار و هاووڵاتی و هەلێكیشە بۆ بووژانەوەی ئابووریی وڵات. هەروەها دەبێتە داهات بۆ ئەو ناوچەیە.\nئەو دەڵێت "گرینگیی هەرێمی كوردستان بۆ توركیا، تەنیا لە ئاڵوگۆڕی بازرگانیی نێوانیاندا نییە، بەڵكو هەرێمی كوردستان ڕێی هەناردەكردنی توركیایە بۆ عێراق و بەشێك لە هەناردەكردنی ئەو وڵاتە بۆ سووریا، كوێت و ئێران، بۆیە ڕۆڵ و پێگەی هەرێمی كوردستان بۆ ئابووریی توركیا زیاتر بەرچاو دەكات، بەشێوەیەكی گشتی ئەو كاڵایانەی دێتە هەرێمی كوردستانەوە، رێژەی 52٪ی لە رێی توركیاوە دێن لە رێی مەرزی ئیبراهیم خەلیل، هەروەها ٪48 لە كاڵاكانی تر لە رێی مەرزەكانی ئێرانەوە دێنە هەرێم و عێراقەوە".\nدڵشاد نامیق فەرەج مامۆستای زانكۆ و ماستەر لە پێوەندییە نێودەوڵەتییەكان، بە"وشە"ی راگەیاند، "هەرێمی كوردستان هەمیشە هەوڵی داوە پێوەندییەكی باشی لەگەڵ دراوسێكانیدا هەبێت، هەبوونی دەروازەكانی نێوان هەرێم و وڵاتانی دراوسێ ڕێیەكی گرنگی پەرەپێدانی ئەو پێوەندییەیە، لەبەرئەوەی كوردستان خۆی دەروازەی پێكەوەبەستنی عێراق و توركیایە و لەوێشەوە بەرەو ئەوروپایە، بۆیە زۆر گرنگە هەرێم زیاتر پەرە بەو دەروازانە بدات".\nبەپێی یاسا بەركارەكانی عێراق، هەریەك لە حكوومەتی هەرێم و فیدراڵ بەیەكەوە دەروازەكان بەڕێوە دەبەن، ئەمەش هاوئاهەنگی لە نێوان هەردوولا دێنێتە كایەوە.\nدڵشاد نامیق دەڵێت، تا ئەو دەروازانە زیاتربن باشترە، چونكە دەبنە دەلاقەیەكی گرنگ بۆ كوردستان كە بتوانێ لەكاتی ناهەمواردا زۆر تەنگاو نەبێت و نەكەوێتە ژێر فشارەوە، ئەگەر یەكێك لەوانە داخرا، سوود لەویتریان وەردەگیرێت، ئەو دەوڵەتانەی تری ئەودیویش بەرژەوەندییان بۆ دروست دەبێت و ناچار دەبن مامەڵەی هاوسەنگ لەگەڵ هەرێم بكەن و ڕێز لە بڕیارەكانی بگرن و وەك نەیار تەماشای نەكەن.\nوەك ئەو مامۆستایەی زانكۆ ئاماژەی پێ كرد، لەڕووی فەرهەنگی و نەتەوەییشەوە بەشەكانی كوردستان بەیەكەوە دەبەستێت و وا دەكات تێكەڵی لە نێوان باكور و باشوور پەرە بسێنێ و یەكێتی نەتەوەیی ببووژێتەوە و بەهێز بێت. ئەمانە هەمووی خاڵی گرنگن كە وا دەكەن پێویست بێت لەسەر حكوومەتی هەرێم بایەخی زیاتر بەو دەروازە سنوورییانە بدات و ڕێگەوبان و كارئاسانی پێویست بكات بۆ كردنەوەیان.\nتوركیا وەك حەڤدەمین ئابووریی دنیا، یەكێكە لە وڵاتانی ئەندامی " G20 "و ئەندامی ڕێكخراوی هاوكاری و گەشەی ئابووری " OECD "یە، ئەندامی رێكخراوی بازرگانیی جیهانی (WTO) یە و یەكێكە لە وڵاتە سەرەكییەكانی رێكخراوی هاوكاریی ئابووری " ECO " لە ساڵانی ڕابردوودا بەتایبەتی پاش 2001 گەشەیەكی بەرچاوی بەخۆوە بینیوە .\nئەو كاڵایانەی لە ئێرانەوە هاوردە دەكرێن، زیاتر كاڵای پلاستیكی و هەندێك خۆراك و شتی پێویستیی تر دێت، بەڵام لە توركیاوە خۆراك و شتی ئەندازیاریی و كەلوپەلی كارەبایی و بابەتی پێوەست بەو بوارە و هەروەها چەند كەلوپەلێكی تری بیناسازی بەگشتی دێن.\nبەپێی ئەو زانیارییانەی لە وەزارەتی بازرگانی و پیشەسازی حكوومەتی هەرێم دەست "وشە " كەوتووە، هەرێمی كوردستان لەگەڵ توركیا یەك مەرزی فەرمی نێودەوڵەتی هەیە كە ئیبراهیم خەلیلە، قەبارەی ئاڵوگۆڕی بازرگانی دەگاتە نزیكەی 10 ملیار دۆلار لە ساڵێكدا. ئەوەشی لە رێی ئێرانەوە دێت نزیكەی شەش ملیار دۆلار دەبێت.\nشایانی باسە مەرزە فەرمییەكانی هەرێمی كوردستان لەگەڵ توركیا بریتییە لە ئیبراهیم خەلیل و مەرزی لاوەكیشی سەرزێڕە، لەگەڵ ئێرانیش بریتین لە مەرزەكانی حاجی ئۆمەران، باشماخ، پەروێزخان. هەرچی مەرزە نافەرمییەكان لەگەڵ ئێران، ئەوا ژمارەیان پێنج مەرزە و هەندێك كەلوپەل لەم رێیەوە دێنە ژوورەوە كە كەمن".\nمێرگەسۆر/ مورشید برادۆستی


بزوتنەوەی گۆڕان وەڵامی مەلا بەختیار دەداتەوە و دەڵێت: جورئەتکردن و نەسڵەمینەوە لە هۆنینەوەی کۆمەڵێک بوختانی بێبنەماو تەشهیرکردن بەسەرکردەیەکی دەستپاک و مێژوو پاکی وەک نەوشیروان مستەفا، وە خۆنەپاراستن لە بێڕیزی کردن و ناوزڕاندنی کۆمەڵێک کاراکتەری سەربازی و سیاسی میلەتەکەمان لە قۆناغەکانی رابردودا، سەرەتایەکی مەترسیدارە گەر روبەروی نەوەستینەوە.\nنەوشیروان مستەفا یەکێکە لە رابەر و سەرکردە گەورەکانی میلەتەکەمان و لە هەموو قۆناغەکانی ژیانیدا، خەمخۆرانەو راستگۆیانەو خۆنەویستانە، کاری بۆ ئازادی و عەدالەت و رزگاری کردوە. ئەو چ لە قۆناغی شاخدا، وەک سەرکردەیەکی کارامەی یەکێتی نیشتمانی کوردستان و کۆمەڵە، وەک ئەندازیار و رابەری راپەڕینی ١٩٩١، وەک پلاندانەری پرۆسەی ئاشتی و رێکەوتنەکانی نێوان دوو هێزی شەڕکەری یەکێتی و پارتی، وەک کەسایەتیەکی سەرەکی لە گفتوگۆکانی دوای راپەڕین و دوای روخانی رژێمی بەعس و نوسینەوەی دەستور و پەیکەری نوێی عێراق، وە چ لە قۆناغی دامەزراندن و بەڕیخستنی بزوتنەوەی چاکسازی و گۆڕانخوازی، بزوتنەوەی گۆڕان، هەمیشە لە خەمی بنیاتنانی کۆمەڵگایەکی مەدەنی دیموکرات و مۆدێرندا بوە لەسەر بنەماکانی عەدالەت و رێز لە مافی مرۆڤ. بۆیە وەستانەوە بە ڕوی ئەو چەواشەکاری و ناڕاستی و بوختان و حیکایەت داتاشینەی مەلا بەختیار و هاوچەشنەکانی، کە دەیانەوێت لەپاڵ باسکردنی مێژوویەکی ناڕاست و خەیاڵپڵاوانەی خۆیاندا، لە پرۆژە فکری و سیاسیە گەورەکەی بدەن و پەرێزی خۆیان لە دادگای گەل و مێژوو و ویژداندا پاکبکەنەوە، بە ئەرکی هەمو مرۆڤێکی راستگۆ و بەویژدانی ئەم نیشتمانەی ئەزانین، چونکە جورئەتکردن و نەسڵەمینەوە لە هۆنینەوەی کۆمەڵێک بوختانی بێبنەماو تەشهیرکردن بەسەرکردەیەکی دەستپاک و مێژوو پاکی وەک نەوشیروان مستەفا، وە خۆنەپاراستن لە بێڕیزی کردن و ناوزڕاندنی کۆمەڵێک کاراکتەری سەربازی و سیاسی میلەتەکەمان لە قۆناغەکانی رابردودا، سەرەتایەکی مەترسیدارە گەر روبەروی نەوەستینەوە.\nئێمە وەك بزوتنەوەی گۆڕان، وێڕای دەستخۆشی و پێزانینمان بۆ خەمخۆرانی نەوشیروان مستەفا و مێژووە پڕشانازیەکەی و خەباتی هاوسەنگەر و هاوڕێیانی، لەهەمانکاتدا رایدەگەیەنین کە بزوتنەوەی گۆڕان و هەموو گۆڕانخوازان و کەسانی دڵسۆز وراستگۆو خەمخۆری نیشتمان، بەهەموو توانایەکەوە، ئەو هەوڵە ریسوائەکەن و بەرپەرچی ئەدەنەوە، هەم لەرێگەی خستنە روو ودەرخستنی راستیەکان و هەمیش لە رێگای ئەو هەموو بەڵگانەی لەبەردەستدا هەن و لە ئایندەیەکی نزیکدا بڵاوئەکرێنەوە.


كۆبوونەوەی ئەمڕۆی بارزانی‌و باڵیۆزانی ئەڵمانیاو فەڕەنسا لە عێراق. فۆتۆ: ماڵپەڕی سەرۆكایەتی هەرێم.\nئەو وتانەی بارزانی لەمیانی كۆبوونەوەیەكی ئەمڕۆیدا هاتووە لەگەڵ سیریل نان باڵیۆزی ئەڵمانیا و بروونۆ ئۆبێرت باڵیۆزی فەڕەنسا لە عێراق.\nكۆبوونەوەی بارزانی لەگەڵ باڵیۆزانی ئەڵمانیاو فەڕەنسا، دوای ئەوەدێت پەرلەمانی كوردستان، لە دۆخێكی پڕ لە بارگرژیی لەنێو هۆڵی كۆبوونەوە‌و دەرەوەی باڵەخانەكەیدا دوێنێ كۆبووەوە‌و نامەیەكی بارزانی خوێندرایەوە‌و تێدا ڕەتیكردەوە بەردەوامبێت لە پۆستەكەی، دواتر بەپێی یاسایەك زۆرینەی دەسەڵاتی سەرۆكایەتی هەرێم بەسەر حكومەت، پەرلەمان‌و ئەنجومەنی دادوەریدا دابەشكران.\nبەپێی هەواڵێكی ماڵپەڕی سەرۆكایەتی هەرێم، لە دیدارەكەی بارزانی‌و باڵیۆزانی ئەڵمانیاو فەڕەنسادا بارودۆخی سیاسی و ئەمنیی عێراق‌و كوردستان‌و دواین گۆڕانكارییەكان و پەلاماردانی هێزەكای حەشدی شەعبی و هێزەكانی عێراقی بۆ سەر كوردستان تاوتوێ كراون.\nباڵیۆزانی ئەڵمانیا و فەڕەنسا دەربڕینی نیگەرانیی خۆیان بەرانبەر گرژییەكانی نێوان هەولێر و بەغدا ئەوەیان ڕاگەیاندووە كە هەڵگری پەیامی دۆستایەتی‌و بەرژەوەندیی هاوبەشی وڵاتەكانیانن بۆ خەڵكی كوردستان، "هەر لەو دیدارەدا هەردوو باڵیۆزی ئەڵمانیا و فەڕەنسا جەختیان لە بایەخ و پێگەی هەرێمی كوردستان كردووە و ڕاشیانگەیاند كە لە نزیكەوە چاودێریی بارودۆخەكە و هەموو جۆرە ڕێككەوتن و دانوستاندنی نێوان هەرێم و بەغدا دەكەن و هیوایان خواست كێشەكان بە گفتوگۆ چارەسەر بكرێت."\nلەبەرانبەردا مەسعود بارزانی، پەیوەست بە گرژی‌و پێكدادانەكانی نێوان هەولێر و بەغدا ئەوەی دووپاتكردەوە كە سیاسەتی هەرێم گفتوگۆو چارەسەركردنی كێشەكانە بە شێوەیەكی ئاشتیانە، وتی"بەڵام ئەگەر بەغدا بەردەوام بێت لە زمانی شەڕ و هەڕەشەو خۆسەپاندن‌و شكاندنی كەرامەتی گەلی كوردستان ئەوە خەڵكی كوردستان‌و هێزی پێشمەرگە بە هەموو توانایەك بەرگری لە كەرامەت‌و شكۆی كوردستان دەكەن."\nهەروەها بارزانی ئیجرائات‌و "شەڕفرۆشتن"ی حكومەتی عێراق و میلیشیاكانی بە نایاسایی و نادەستووری وەسف كردووەو ڕایگەیاندووە"بەپێی دەستوور بە هیچ شێوەیەك نابێ هێزی سەربازی بۆ ناكۆكی سیاسی و لەدژی گەلی كوردستان بەكار بهێندرێت."\nبارزانی تەئكیدیشی كردەوە كوردستان لەگەڵ خوێنڕشتن نییەو لە چەند ڕۆژی ڕابردوودا پێشڕەوی‌و نیەتی خراپی حكومەتی عێراق وای كردووە كە پێشمەرگە بەرگری بكات و شەڕ بكات.\nلە چەند ڕۆژی ڕابردوودا شەڕی سەختی نێوان پێشمەرگەو هێزە عێراقییەكان لە چەند ناوچەیەكی سنوریی نێوان هەرێم‌و عێراق ڕوویدا، ئەوەش دوای ئەوەی هێزە عێراقییەكان پێشڕەوییان دەستپێكرد بەرەو ناوچە جێناكۆكەكان‌و لە 16 ئەم مانگە توانییان كەركوك كۆنتڕۆڵ بكەن‌و ڕۆژانی دواتریش تەواوی ئەو ناوچانەیان خستەژێر دەستی خۆیان، دوای كشانەوەی هێزەكانی پێشمەرگە.\nڤیدیۆو وێنەو زانیاریی لەبارەی ئەو موشەكەی پێشمەرگە كە لەشەڕی پردێ عێراقییەكانی هەراسانكردبوو


ژمارەیەك زانكۆی كوردستان بەیاننامەیەك لەبارەی بەردەوامی پرۆسەی خوێندنەوە بڵاو دەكەنەوە – گه‌شه‌پێدان\nماڵه‌وه/ خوێندن و په‌روه‌رده/ژمارەیەك زانكۆی كوردستان بەیاننامەیەك لەبارەی بەردەوامی پرۆسەی خوێندنەوە بڵاو دەكەنەوە\nژمارەیەك زانكۆی كوردستان بەیاننامەیەك لەبارەی بەردەوامی پرۆسەی خوێندنەوە بڵاو دەكەنەوە\n2,841 1 minute read\nئەنجومەنی وەزارەتی خوێندنی باڵا و توێژینەوەی زانستی و ئەنجومەنی زانكۆكانی كوردستان رایدەگەیەنن، حكومەتی هەرێم زۆرینەی داواكاریەكانیانی جێبەجێكردون بۆیە بەردەوام دەبن لە پرۆسەی خوێندن و داوش لەكەسوكاری قوتابیان دەكەن كەئەوانیش هاوكاریان بكەن .\nدوای كۆبونەوەی ئەنجومەنی وەزارەتی خوێندنی باڵا و توێژینەوەی زانستی و ئەنجومەنی زانكۆكانی كوردستان كە لە هەشت زانكۆی فەر می پێكهاتون، بەیاننامەیەك بڵاوكرایەوە، كە ئەمە دەقەكەیەتی:\nمامۆستایان و فەرمانبەرانی خۆشەویست لە زانكۆكانی كوردستان\nخوێندكارانی ئازیز كەسوكاری بەڕێزی خوێندكاران\nوەك ئاگادارن لە سەرەتای خوێندنی ئەمساڵەوە سەرباری بارودۆخی تایبەتی هەرێمی كوردستان و قەیرانی نەخوازراوی دارایی، بە هەوڵ و ماندووبوون و خۆڕاگری مامۆستایان و فەرمانبەران توانرا بە شێوەیەكی سەركەوتوو بەردەوامی بە پرۆسەی خوێندن بدرێت و لە هیچ زانكۆیەكی كوردستاندا بایكۆتی هۆڵەكانی خوێندن نەكرێت هەر بۆیە جێگەی خۆیەتی كە سوپاسی تایبەتی یەكە یەكەی مامۆستایان و فەرمانبەرانی زانكۆكان بكەین بۆ لەخۆبردووویی و دڵسۆزیان لە پێناو سەركەوتنی پرۆسەی خوێندن لە هەرێمی كوردستان. ئەنجوومەنی وەزارەتی خوێندنی باڵا و توێژینەوەی زانستی و ئەنجومەنی زانكۆكانی كوردستان پشتیوانی بەردەوام لە باشكردنی ژیان و گوزەرانی مامۆستایان و فەرمانبەرانی زانكۆكان دەكەن، هەر بۆیە لە دوا كۆبوونەوەی ئەنجومەنی وەزارەتدا لە ڕێكەوتی 27-3-2018 لەبەر ڕۆشنایی پێشنیاز و سەرنج و تێبینی زانكۆكان ، توانرا پرۆژەیەكی گشتگیر بۆ چارەسەركردنی پرسی موچەی مامۆستایان و فەرمانبەران ئامادەبكرێت و دواتر لە ڕێگای بەڕێز وەزیری خوێندنی باڵا و توێژینەوەی زانستی لە كۆبونەوەی 28-3-2018 پێشكەش بە سەرۆكایەتی ئەنجومەنی وەزیران بكرێت، بە خۆشحاڵییەوە بەشێكی زۆری ئەم پرۆژەیە لە چوارچێوەی پرۆژەی چاكسازی حكومەتی هەرێمی كوردستان دا جێی كرایەوە.\nپێشتریش لە كۆبونەوەی 22-2-2018دا ئەنجومەنی وەزارەتی خوێندنی باڵا و توێژینەوەی زانستی پرۆژەیەكی دیكەی پێشكەش بە سەرۆكایەتی ئەنجومەنی وەزیران كردووە بەمەبەستی چارەسەركردنی پرسی شایستە داراییەكانی مامۆستایان و فەرمانبەرانی زانكۆكانی كوردستان.\nدوایین بڕیاری حكومەتی هەرێمی كوردستان سەبارەت بەم پرسە بڕیارێكی گرنگە و بەشێكی بەرچاوی بارگرانییەكانی سەرشانی مامۆستایان و فەرمانبەران چارەسەر دەكات. هەموولایەك دڵنیادەكەینەوە كە ئێمە بەردەوام دەبین لە هەوڵەكانمان بۆ باشتر كردنی ژیان و گوزەرانی مامۆستایان و فەرمانبەرانی زانكۆكانمان و هاوكات خەرجكردنی شایستە داراییەكانی دیكەی مامۆستایان و فەرمانبەران لەسەر سندوقی داهاتی زانكۆكان بەردەوام دەبێت. هەربۆیە داواكارین هەموومان پێكەوە كار بكەین بۆ ئەوەی پرۆسەی خوێندن لە سەرجەم زانكۆكانی كوردستان بەردەوام بێت و دەرگای هۆڵەكانی خوێندن بەڕووی گەنجان و ڕۆڵەكانی وڵاتەكەمان ئاوەڵا بێت، ڕێگە نەدەین هیچ گرفتێك ببێتە لەمپەڕ لەبەردەم بەردوامبوونی پرۆسەی خوێندن لەو ماوە كەمەی كە لەپێشمانە بۆ تەواوكردنی خوێندنی ئەمساڵ. هەروەها زۆر گرنگە كە نەهێڵین پرۆسەی خوێندن لە زانكۆكانمان ببێتە قوربانی ئەجێندای سیاسی و دەبێت كار بكەین كە سیاسەت و بانگەشەی هەڵبژاردن لە پرۆسەی خوێندن دووربخەینەوە.\nكەسوكاری خۆشەویستی خوێندكاران: ئێوەش لە شوێنی خۆتانەوە ڕۆڵ و كاریگەریتان هەیە كە هاوكارمان بن و پشتیوانی لە بەردەوامی پرۆسەی خوێندن بكەن بۆ ئەوەی ڕۆڵەكانتان لە مەترسی لەدەستدانی ساڵێكی خوێندن بپارێزن. بەهێوای بەردەوام بوون و سەركەوتنی پرۆسەی خوێندن لە هەرێمی كوردستان.\nدەستەی كوردستانی بۆ دیراساتی ستراتیژی و توێژینەوەی زانستی\nپه‌یامی سكرتێری گشتی ڕێكخراوی گه‌شه‌پێدانی قوتابیانی كوردستان له‌باره‌ی خۆپیشاندانه‌كه‌ی مامۆستایانی هه‌ولێر\nچۆن بەشەکەتە دادەبەزێنیت؟\nخشته‌ی مووچه‌ی مانگی 3 بخوێنه‌وه..\nبۆ بەهێزکردنی توانای بیرکردنەوەت ئەمانە بکە


باندێكی گەورەی ماددەی هۆشبەر دەستگیركرا - تۆڕی میدیایی خەڵک\nلە 10 كەس پێكهاتووە\nبەڕێوەبەرایەتی گشتی نەهێشتنی ماددەهۆشبەرەكان، دەستگیركردنی باندێكی 10 كەسی، لەگەڵ دەست بەسەر داگرتنی بڕێكی زۆر لە ماددەی هۆشبەر، ڕادەگەیەنێت.\nبەپێی ڕاگەیەندراوێك كە لەلایەن بەرێوەبەرایەتی گشتی نەهێشتنی ماددەی هۆشبەر بڵاوكرایەوە”ئەمڕۆ سێشەممە 23 ی 11 ی 2021 لەلایەن ئەفسەر و كارمەندانی بەڕێوەبەرایەتی گشتی نەهێشتنی ماددەهۆشبەرەكان توانرا ( 10 ) تۆمەتبار دەستگیربكرێن، لەگەڵ دەستبەسەرداگرتنی، بڕی ( 952 ) نۆسەد و پەنجا و دوو گرام تلیاك، بڕی ( 300 ) سێ سەد گرام كریستاڵ، بڕی ( 210 ) دووسەد و دە گرام حەشیش، بڕی ( 104 ) شیت حەبی هۆشبەری ترامادۆڵ، بڕی ( 18 ) هەژدە دانە حەبی كۆداین، چوار دانە پایپ، بڕی ( 1000 ) هەزار یۆرۆی ساختە”.\nهەر لە ڕاگەیەندراوەكەی بەرێوەبەرایەتی گشتی نەهێشتنی ماددەی هۆشبەردا هاتووە”تۆمەتبارەكان بەپێی ماددە ( 25 ) لەیاسای ماددە هۆشبەرەكان دراونەتە دادگا”.


ئێران له تۆپبارانکردنی ناوچه سـنووریـیه‌کانی هه‌رێمی کوردسـتان به‌رده‌وامه\nبۆ ماوه‌ی دوو ڕۆژه هێزه‌کانی کۆماری ئیسلامی ئێران به‌رده‌وامن له‌سه‌ر تۆپـبارانکردنی ناوچه سـنووریـیه‌کانی هه‌رێمی کوردسـتانی عێراق و له ئاکامدا هاوڵاتیانی ناوچه‌که ده‌ربه‌ده‌ر و ئاواره بوون و زیانێـکی زۆریش به ڕه‌ز و باخی جوتیارانی ناوچه‌که که‌وتووه.\nله‌و باره‌یه‌وه گوته‌بێژێـکی ئاسایشی له ناوچه‌که که نه‌یوسـتووه ناوی خۆی ئاشـکرا بکات بۆ ده‌نگی ئه‌مه‌ریکا ڕایگه‌یاند هێزه‌کانی ئێران هه‌وڵ ده‌ده‌ن ئۆپـه‌راسیۆنێـکی به‌رفراوان ده‌سـتپـێبکه‌ن و له ناو خاکی ئێران ڕووبه‌ڕووی هێزه‌کانی پـژاک بوونه‌ته‌وه و ئه‌گه‌ر به‌رده‌وام بن ڕه‌نگه بێنه ناو خاکی هه‌رێمی کوردسـتانی عێراقه‌وه.\nله‌تیف نێروه‌یی په‌یامنێری ده‌نگی ئه‌مه‌ریکا له سلێمانی ڕاپـۆرتی له‌و باره‌یه‌وه ناردووه، ده‌توانن گوێبیسـتی بن له ڕێـگه‌ی كلیـكـكردنی ئه‌و فایله ده‌نـگیـیانه‌ی سه‌ره‌وه‌ی ده‌سته چه‌پ، ماوه‌كه‌ی 2:10 خوله‌كه.


ئه‌مریکا نایه‌وێت له سووریا بکشێته‌وه - Mehr News Agency\n25 avrêlê 2018 - 19:53\nNews Code 18339\nئه‌مریکا نایه‌وێت له سووریا بکشێته‌وه\nوه‌زیری ده‌ره‌وه‌ی ڕووسیا ڕایگه‌یاند که سه‌ره‌ڕای پاگه‌نده‌ی ترامپ، ئه‌مریکا نایه‌وێت له سووریا بکشێته‌وه.\nبه ڕاپۆرتی ئاژانسی مێهر له ڕۆیترز، سێرگئی لاورۆف، وه‌زیری ده‌ره‌وه‌ی ڕووسیا له میانه‌ی سه‌فه‌ر بۆ چین سه‌رباره‌ت به قه‌یرانی سووریا وتی: هیوادارین دوای دیداره‌کان له‌گه‌ڵ به‌رپرسانی فه‌ڕه‌نسایی که ئه‌نجامی ده‌ده‌م، ڕوون بکرێته‌وه که بۆ چاره‌سه‌ر کردنی قه‌یرانی سووریا چ جۆره هاوکارییه‌ک بڕیار وایه ئه‌نجام بێت.\nئه‌و سه‌باره‌ت به هێزه‌کانی ئه‌مریکا له سووریا وتی: واشنتۆن پێشتر سه‌باره‌ت به کشانه‌وه‌ی هێزه‌کانی له خاکی سووریا قسه‌ی کردووه، به‌ڵام سه‌ره‌ڕای هه‌موو ئه‌م پاگه‌ندانه ئه‌مریکا نایه‌وێت له سووریا بکشێته‌وه.\nلاورۆف له میانه‌ی قسه‌کانی خۆی جه‌ختی کرد: به هاوڕێی هێزه‌کانی سوپای سووریا له باشووری ده‌میشق له نێوان ناوچه‌ی حه‌جه‌ره ئه‌سوه‌د و که‌مپی یه‌رموک له دژی تونێله‌کانی گرووپی تیرۆریستی داعش ئۆپراسیۆنێکمان ده‌ست پێ کردووه. ئامانجی ئه‌م ئۆپراسیۆنانه به‌ر گرتن به هات و چووی تیرۆریسته‌کانی داعشه له ناوچه‌که.\nشایانی باسه که ئه‌مریکا به تازه‌یی ڕایگه‌یاندووه که به مه‌به‌ستی کشانه‌وه له سووریا له دوای ڕاکێشانی هێزی وڵاتانی عه‌ره‌بی بۆ سووریایه.


October | 2013 | Kurdish American for Democracy and Human Rights (KADHR)\nسێهەمین کۆنفرانسی ژنانی رۆژهەلات لە ٢ و ٣ی مانگی نۆڤەمبەرئەمساڵ، لە شارى لەندەن بەرێوەدەچیت\nسێهەمین کۆنفراسی ژنانی رۆژهەلات لە ٢ و ٣ی مانگی نۆڤەمبەر ئەمساڵ، لە لەندەن بەرێوەدەچیت.\nلە راگەیەنراوێکی کومیتەی بەرێوەبەری سێهەمین کۆنفراسی ژنانی رۆژهەلاتدا هاتووە: “کۆنفرانسی سێهه‌می ژنانی رۆژهه‌ڵات له‌ژێر ناونیشانی :\n“ڕۆڵی‌ژنانی‌کورد له دابینکردنی گۆڕانکارییه کۆمه‌ڵایه‌تیه‌کان و به دێمۆکراسی‌کردنی‌ئێران”\nله رۆژانی٢ و ٣ی مانگی نۆفەمبەری ٢٠١٣ له له‌نده‌ن پێکدێت”.\nلەو راگەیەنراوەدا ئاماژە بەوە کراوە کە کۆنفرانسه‌که به زمانی کوردی به‌ڕێوه‌ده‌چێت، به‌ڵام ٤ پانێلی به زمانی ئینگلیزی .ده‌بێ.\nبۆ زانیاری زیاتر دەتوانن پیوەندی بەو ژمارانەوە بکەن:\nژماره مۆبایلی بریتانیا: 07891062261 و 07931683498 و 0785247390\nکۆمیته‌ی به‌ڕێوه‌به‌ری کۆنفرانسی سێهه‌می ژنانی رۆژهه‌ڵات – له‌نده‌ن\nTags: ئەمساڵ، سێهەمین کۆنفرانسی ژنانی رۆژهەلات لە ٢ و ٣ی مانگی نۆڤەمبەرئەمساڵ، لە شارى لەندەن


لەبارەی خەرجكردنی موچەی سێ مانگی فەرمانبەرانی هەرێم رونكردنەوە دەدرێت\nنەتەوە | 17:46:14 2017-12-02 | (11,134) جار خوێندراوەتەوە\nلە وەزارەتی داراییەوە روونكردنەوە لەبارەی موچەی سێ مانگی فەرمانبەرانی هەرێم دەدرێت، سەرۆكی لیژنەی دارایی و كاروباری ئابووری پەرلەمانیش لەبارەی نەمانی سیستەمی پاشەكەوتی موچە و دانەوەی لەساڵی داهاتوو زانیاری ورد دەخاتەڕوو.\nحەسەن رەشید بەڕێوەبەری گەنجینەی یەكی سلێمانی سەبارەت بەرێنمایی وەزارەتی دارایی لەبارەی خەرجكردنی موچەكانی (10، 11، 12)ی ساڵی 2017، رایگەیاند: تائێستا لەبارەی گۆڕانكارییەكانەوە هیچمان پێنەوتراوە، لەمانگی (12)ەوە ئاگادارمان دەكەنەوە چی لەو موچانە بكەین، دەوەستێت یان دەكرێت بەپاشەكەوت، خەرجییەكان دەوەستێت یان بەردەوام دەبێت.\nلای خۆشیەوە عیزەت سابیر، سەرۆكی لیژنەی دارایی و كاروباری ئابووری لەپەرلەمانی كوردستان لە لێدوانێكدا بۆ سایتی ئێس ئێن ئێن رایگەیاند: تەنها ئەوەمان بیستووە كە لەمیدیاكانەوە سەرۆكی حكومەت رایگەیاندووە، موچەی مانگی ئەیلول دەدرێت، نازانین دوای ئەوە حكومەت چی لەو موچانە دەكات كە نەیداوە.\nوتیشی: "ئەوەی تائێستا پێمان ڕاگەیەنراوە ئەوەیە كە پاشەكەوتی موچە بخرێتەسەر حسابێكی بانكیی فەرمانبەران و بتوانن قەرزەكانی حكومەتی لێبدەنەوە".\nعیزەت سابیر سەبارەت بەپڕۆژەكەی پەرلەمانیش لەبارەی پاشەكەوتی موچە، رونیكردەوە، "پڕۆژەیەكمان ئامادەكردووە بۆئەوەی پاشەكەوتی موچە بەمیكانیزمێكی باش بدرێتەوەو لەسەرەتای ساڵی نوێوە سیستمی پاشەكەوت نەمێنێت و سیستمێكی نوێ بۆ پێدانی موچە جێبەجێبكرێت".\nئەوەشی خستەڕوو، "پڕۆژەكەمان خوێندنەوەی یەكەمی بۆ كراوەو سەرقاڵی ئامادەكردنی راپۆرتین، بەڵام راپۆرتەكان تەواو نەبووە بۆئەوەی بخرێتە بەرنامەی كاری پەرلەمانەوە دەنگی لەسەر بدرێت".


بەڕێوبەری کاسپەرسکای: هەواڵگری ڕوسیا داوایان لێنەکردووین سیخوڕی بەسەر ڕۆژئاواوە بکەین\nی مانگی یازده ٢٩, ٢٠١٧\nدامەزرێنەر و بەڕێوبەری جێبەجێکاری کۆمپانیای کاسپەرسکای لاب بۆ ئاسایشی ئینتەرنێت کە بنکەکەی لە مۆسکۆیە وتی دەزگاکانی هەواڵگری ڕوسیا هەرگیز داوایان لە کۆمپانیاکەی نەکردووە سیخوڕی بکەن بەسەر وڵاتانی ڕۆژئاواوە و ئاماژەشی بەوەدا کە ئەگەر هاتوو داوایەکی وای لێبکرێت ئەوا کۆمپانیاکەی لە ڕوسیا دەگوازێتەوە بۆ دەرەوەی ڕوسیا.\nکۆمەڵێک ترس هەبوون سەبارەت بە پەیوەندییەکانی ئەو کۆمپانیایە بە دەزگا هەواڵگرییەکانی ڕوسیاوە و تواناکانی سیستمی دژە ڤایرۆسەکەی بۆ دیاریکردن و سڕینەوەی زانیارییەکان بەرپرسانی ئەمەریکی ناچارکرد لە ساڵی ڕابردوودا زنجیرەیەک لە هۆشیاریدان و ڕێوشوێن بگرنە بەر.\nڕێوشوێنەکانی ئەمەریکا گەیشتنە ئاستێک کە وەزارەتی ئاسایشی ناوخۆ لەمساڵدا بەکارهێنانی هەموو بەرهەمەکانی کاسپەرسکای لە دامەزراوە حکومییەکاندا قەدەغە کرد.\nبەڕێوبەری جێبەجێکاری کۆمپانیاکە یوجین کاسپەرسکای لە ئۆفیسی کۆمپانیاکە لە بەڕیتانیا کاتێک سەبارەت بەوەی کە ئایا دەزگای هەواڵگری ڕوسیا داوایان لێکردووە یارمەتییان بدات لە سیخوڕیکردن بەسەر ڕۆژئاواوە، لە وەڵامدا وتی " ئەوە هەرگیز ڕووینەداوە، هەرگیز."\nوتیشی " هەرگیز داوایان لێنەکردووین سیخوڕی بەسەر کەسەوە بکەین، هەرگیز."\nکاسپەرسکای کە کاتی خۆی ئەندازیار بووە لە دەزگای هەواڵگری سەربازیی سۆڤییەتدا پێش ئەوەی کۆمپانیاکەی دابنێت لەو ساڵانەی دوای ڕووخانی یەکێتی سۆڤییەتدا وتی ئەگەر ئەو داوایەی لێبکرێت ئەوا کۆمپانیاکەی بۆ دەرەوەی ڕوسیا دەگوازێتەوە.\nوتیشی کۆمپانیاکەی لەلایەن دەزگاکانی ڕاگەیاندنی ئەمەریکا و حکومەتی ئەمەریکاوە هێرشی دەکرێتە سەر.


وەزیری گواستنەوەی هه‌رێم: بڕینی ھێڵی ئینتەرنێت ھەرگیز گەمەیەكی سیاسی نابەستینەوە\nوەزیری گواستنەوە و گەیاندنی ھەرێمی كوردستان رایده‌گه‌یه‌نێت كه ئەو دەنگۆیانە راست نین كە باس لە بڕینی ھێڵی ئینتەرنێت ئۆپتیك لەلایەن ھەرێمی كوردستان دەكرێت و ھەرگیز گەمەیەكی سیاسی نابەستینەوە بە خزمەتگوزاری ھاووڵاتیان.\nلە لێدوانێكی رۆژنامەوانیدا مەولود باوەمراد، وەزیری گواستنەوە و گەیاندنی ھەرێمی كوردستان رایگەیاند: "ئەو دەنگۆیانە راست نین كە باس لە بڕینی ھێڵی ئینتەرنێت ئۆپتیك لەلایەن ھەرێمی كوردستان دەكرێت، ئەو ھێڵە لە ھەرێمی كوردستان چووەتە بەغدا و ھاووڵاتیان و خەڵكی شارەكانی عێراق لێی سوودمەندن، ئەو دەنگۆیانە رەنگە پەیوەندی بە كێبڕكێی نێوان كۆمپانیاكان بێت".\nوتیشی: "وەك ھەرێمی كوردستان ھەرگیز بیر لەو بڕیارەناكەینەوە، ھەرگیز گەمەیەكی سیاسی نابەستینەوە بە خزمەتگوزاری ھاووڵاتیان و دەست بردن بۆ ئەو شتانە تێكەڵكردنی ژیانی ھاووڵاتیانە بە مەلەفە سیاسییەكان".\nسه‌باره‌ت به دەستپێكردنەوەی گەشتی نێودەوڵەتی لە فڕۆكەخانەكانی ھەولێر و سلێمانی ،ناوبراو وتی: "تا ئێستا ھیچ بڕیارێكی فەرمی بۆ دەستپێكردنەوەی گەشتەكان نەدراوە، ھەر كاتێك ئەو بریارە بدرێت لە پێشدا فڕۆكەخانەكان ئاگادار دەكرێنەوە، بۆ ئەوەی ھەموو ھێڵەكان ئاگادار بكرێنەوە لە كاتی دیاریكراو ئامادەبن بۆ دەستپێكردنەوەی گەشتەكان، بەڵام ئەوەی ئێستا دەگوترێت، تەنھا دەنگۆ و پڕو پاگەندەیە".


مێلبۆڕن هاڕتس ئێف سی - Soccer - Yariga - Results, fixtures, tables and statistics\nمێلبۆڕن هاڕتس ئێف سی\nئادێلاید یونایتد بریسبان ڕۆڕ سێنتراڵ کۆست مارینێرز مێلبۆڕن هاڕتس مێلبۆرن ڤیکتۆری نیوکاسڵ جێتس پێرس گلۆری سیندێی وێلینگتۆن فۆینیکس وێستێرن سیدنی واندێرێرز Western United\n15/02/19 نیوکاسڵ جێتس 3 - 1 مێلبۆڕن هاڕتس بینینی ڕووداوەکان زانیاری زیاتر لەسەر ئەم یارییە\n23/02/19 مێلبۆرن ڤیکتۆری 1 - 1 مێلبۆڕن هاڕتس بینینی ڕووداوەکان زانیاری زیاتر لەسەر ئەم یارییە\n03/03/19 مێلبۆڕن هاڕتس 2 - 2 پێرس گلۆری بینینی ڕووداوەکان زانیاری زیاتر لەسەر ئەم یارییە\n17/03/19 سیندێی 0 - 2 مێلبۆڕن هاڕتس بینینی ڕووداوەکان زانیاری زیاتر لەسەر ئەم یارییە\n30/03/19 وێستێرن سیدنی واند… 3 - 0 مێلبۆڕن هاڕتس بینینی ڕووداوەکان زانیاری زیاتر لەسەر ئەم یارییە\n05/04/19 مێلبۆڕن هاڕتس 4 - 1 بریسبان ڕۆڕ بینینی ڕووداوەکان زانیاری زیاتر لەسەر ئەم یارییە\n13/04/19 مێلبۆڕن هاڕتس 0 - 0 ئادێلاید یونایتد زانیاری زیاتر لەسەر ئەم یارییە\n21/04/19 وێلینگتۆن فۆینیکس 3 - 2 مێلبۆڕن هاڕتس بینینی ڕووداوەکان زانیاری زیاتر لەسەر ئەم یارییە\n26/04/19 مێلبۆڕن هاڕتس 5 - 0 سێنتراڵ کۆست مارینێرز بینینی ڕووداوەکان زانیاری زیاتر لەسەر ئەم یارییە\n05/05/19 ئادێلاید یونایتد E 1 - 0 E مێلبۆڕن هاڕتس بینینی ڕووداوەکان زانیاری زیاتر لەسەر ئەم یارییە\n2019/2020 2018/2019 2017/2018 2016/2017 2015/2016 2014/2015 2013/2014 2012/2013 2011/2012 2010/2011 2019 2018 2017 2016 2015 2014 2018 2017 2016 2015 2014 2014\nM. Birighitti 28 years old 0 0\nJ. Delianov 19 years old 0 0\nی. جالێکۆڤیچ 38 years old 0 0\nM. Mawith 0 0\nR. De Laet 30 years old 0 0\nH. Delbridge 27 years old 0 0\nC. Good 26 years old 0 0\nM. Graham 18 years old 0 0\nس. جەیمسۆن 30 years old 0 0\nI. La Rocca 35 years old 0 0\nC. Metcalfe 19 years old 0 0\nD. Pierias 19 years old 0 0\nB. Schenkeveld 27 years old 0 0\nI. Abdulahi 0 0\nN. Atkinson 20 years old 0 0\nKearyn Baccus 27 years old 0 0\nF. Berenguer 30 years old 0 0\nL. Brattan 29 years old 0 0\nR. Griffiths 31 years old 0 0\nR. McGree 20 years old 0 0\nR. Najjarine 19 years old 0 0\nD. Vidošić 32 years old 0 0\nL. Wales 21 years old 0 0\nY. Dukuly 16 years old 0 0\nB. Fornaroli 31 years old 0 0\nS. Harrison 21 years old 0 0\nJ. MacLaren 25 years old 0 0\nM. Najjar 18 years old 0 0\nLa Trobe University Post Office, Bundoora\n+61 (3) 9459 7410\nFFA Cup ئوسترالیا 1\n2 بریسبان ڕۆڕ 0 +0 0\n3 سێنتراڵ کۆست مارینێرز 0 +0 0\n4 مێلبۆڕن هاڕتس 0 +0 0\n5 مێلبۆرن ڤیکتۆری 0 +0 0\nئەی ئەی ئێم ئای


ئێف ئەی تی ئێف یان فەت ئێف بۆتە کێشەێیکی گەورە بۆ ڕژیم! سازمانی خه‌بات کوردستانی ئێران\nئەم ڕێکخراوە کەناوی تەواوی گروپی تایبەت بە هەنگاونانی ماڵیە ، بە ئامانجی بەرهەڵست کردنی پووڵ سپی کردنەوە دامەزرا، لەساڵی 1989 بە دەستپێشگەری وەڵاتانی جی 7 پێک هات .لەساڵی 2001 کە ئەمریکا کەوتە بەرهێرشی ترۆریستانی ئەلقاعیدە ، کاری فراوانتر بۆوە وبوو بە ناوەندێک بەدژی خەبات لەدژی دابینگەر وسەرچاوەی ئابووری تروریسم وبەفەرمی بەم ناوەندی بەرینی دژە ترۆر لکا. لەرەووتی تێپەڕینی ئەم ڕۆژگارە ئاڵۆزە ، چالاکی ئەم ڕێکخراوە پەرەی گرت ولەساڵی 2012 لق وپۆپی زیاتری هاویشت. ئەم ڕێکخراوە ڕێژەی پێشەوەچوونی وەڵاتانی ئەندام لەبارەی جێبەجێکاری ڕاسپاردەکانی خۆی پێوشوێن دەگرێ. بەم پێیە ئاکام وچاودێری گروپی کاریی هەنگاوی کردەیی ماڵی وبەربەستی وەڵاتان بەسەرسێ تاقم دابەش دەکات. کۆمەڵێک ڵەوەڵاتان هەن کە لەڕوانگەی ئەم گرووپەوە بەتەواوی پێبەندن وڕاسپاردەکانی وانیان جێبەجێ کردووە. کۆمەڵەی دیکەی وەڵاتانیش ئەوانەن کە بەوەڵاتانی بەرەوگەشە ناسراون وبەبێ مەترسی ئەژمار دەکرێن. گروپی سێهەمیش ئەوانەن کە لەگەڵ fatf هاووکاریان نیە ولە چاوی ئەم ڕێکخراوەوە بە مەترسی ودابینگەر بۆ ترۆریسم ئەژمار دەکرێن. ڕژیمی ئێران کە بە سەرچاوەی ترۆر ودابینگەری ماڵی ترۆریستان ناسراوە و کردەوەکانی بە زەنگێکی مەترسیدار بۆ تێکدانی ناووچە وتەنانەت جیهان دەزاندرێ ، لە ڕیزی ڕژیمە پڕ مەترسیەکان لەبواری پووڵ سپی کردنەوە ودابین کردنی دارایی بۆ ترۆریستان دادەنرێت و لەماوەی ڕابردوودا ftaf لە سڕینەوەی ناوی ئێران لە ڕێزی وەڵاتانی پڕمەترسی خۆی بوارد. لەم پێوەندیەدا وریایی درایە ئێران کە ئەگەر تا کۆتایی مانگی ئۆکتۆبر چاکسازی نەکات ،هەڵوێستی دیکە دەگرن. ڕژیمی ئاخوندی کە مەبەستیەتی بەهەر شێوەێیکی بۆکراو ئابڵوقە ئابووریەکان لەسەر خۆی سووک بکات ،لەهەر هەنگاو ومەجالێک بۆ ئەم ئامانجەی کەڵک وەردەگرێت ولەئێستادا وەک ئەو کەسە نقوم بووە وایە کە بۆڕزگار بوون لەخنکان دەست بە چڵە پووشکەێیکەوە دەگرێت. چوونە ڕیزی ftaf ی بۆ ڕژیمی ئێران بۆتە باس وپرسێکی گەرم ولەم پێوەندیەدا دەسەڵات تووشی چەندین گرفت بۆتەوە ولەپێش هەموویانەوە خامەنەیی لێدوانی جیاواز دەدات . لەپێوەند بە چوونە ڕیزی گروپی هەنگاوی هاووبەش واتە afta ، خامەنەیی ڕێبەری ڕژیم لە بادانەوە ونەرمی نواندن بەئامانجی جێکەوتن لەم ڕێکخراوە ونیشان دانی سیماێیکی هەڵخەڵەتێنانە بۆ ڕەواندنەوەی بایکوت ، وای دەرخستووە کە کیشەی نیە لە لکان بەم سازمانە بە مەبەستی دژبەری ولەنێو بردنی سەرچاوەی داهاتی ترۆریزم وپووڵ سپی کردنەوە. ئەم هەڵوێستە زۆری نەخایاند کاردانەوەی لێکەوتەوە وباڵەکان سەبارەت بەم بۆچوونە لێکدانەوەی جیاوازیان کرد . کێشمەکێشی باڵەکانی ڕژیم لەسەر ئەم پرسە ،خامەنەیی و هەڵوێستی لەمەر چوونە نێو ئەم ڕێکخراوە بە خشکەیی ، بۆتە گرفتێک کە هەر باڵە وبە گەڕانەوە بۆ هەڵوێستی وەلی فەقێ ،جۆرێک لێک دانەوە بۆ قسەکانی ناوبراو دەکەن . ئەم هەڵچوون وداچوونە پێگەی خامەنەیی لاواز کردووە وتەنانەت هێزەکانی دەورووبەری بەیتی ڕێبەریی، بەگومانەوە لە خامەنەیی دەڕوانن. ئەندامێکی لایەنی کۆنەپارێز و ووتەبێژی باڵی بەنێو کۆمەڵەی ڕۆحانیە خەباتکارەکان، لەپێوەند بە هەڵوستی خامەنەیی لەبارەی afat و هەوڵدان بۆ پاساودانی هەڵوێستی دژبەیەکی وەلی فەقێ گوتی: ڕێبەری شۆڕش لەبارەی هەڵوێستەکانی پێداگرە، بەڵکوو گەرەکی نیە بەتەنیا لەم بارەوە بڕیار بدات. هاووکات دەڵێت مەبەستی خامەنەیی ئەوە بووە کە ئەم بەرنووسە دەبێ لە مەجلیسەوە تێپەڕێندرێت وشۆڕای نگابان ئەگەر بەپێچەوانەی یاسای بنەڕەتی زانی ،بۆچوونی خۆی بدا ودواتر مەجلیس پێیدا بچێتەوە. ئەگەر مەجلیس پێیدا چۆوە تەواوە وئەگەر نەیکرد ،دەگەڕێندرێتەوە کۆگای قازانجەکانی نیزام وئەوانیش دەتوانن لەنێوان بۆچوونی مەجلیس وشۆڕای نگابان بە لەبەرچاو گرتنی قازانجی نەتەوەیی بڕیاری لەسەر بدەن. ئەم دۆخە دەرخەری ئەو پەڕی سەرلێشێواوی ڕژیمە وبە بون بەست گەیشتنی دەسەڵات دەردەخات.لێدوانی خامەنەیی لەپێوەند بە ئەندامیەت ودواتر پاشگەز بوونەوە وسپاردنی ئەم ئەرکە بە کۆمەڵە دەزگاکانی ژێر باڵی ،خۆ دزینەوەیە لە ڕیسالەتی ڕژیم وزۆرێک پێیان وایە چوونەڕیزی ئەو ڕێکخراوە بەمەبەستی وشک کردنی سەرچاوە داراییەکانی ترۆریزم کە ڕۆژئاوا لەم پێوەندیەدا پێناسەکەی بۆ ترۆریزم لەگەڵ ڕژیم جیاوازە ،دەسەڵات دەخاتە دۆخێکی خراپتر ،کە وێ دەچێ لەداهاتوودا کاردانەوەکانی ببینین ولەپێش هەموانە سەرچاوە ماڵیەکانی خودی دەسەڵات بەتەواوی نەمێنێت.\nڕێکه‌وت: 2018-10-20 22:23:57


کۆریای باکور تاقیکردنه‌وه‌ی موشه‌کی مه‌ودا کورت ئه‌نجام ده‌دات\nی مانگی حه‌وت ٠٤, ٢٠٠٩\nوه‌زاره‌تی به‌رگری کۆریای باشور ده‌ڵێت کۆریای باکور ژماره‌یه‌ک موشه‌کی له که‌ناره‌کانی ڕۆژهه‌ڵاتی وڵاته‌که‌یه‌وه هه‌ڵـداوه، ئه‌مه‌ش دوابه‌دوای تاقیکردنه‌وه‌یه‌کی هاوشـێوه دێت که هه‌فته‌ی ڕابردوو ئه‌نجامی دا.\nبه‌پـێی هه‌واڵه‌کان کۆریای باکور به‌ره‌به‌یانی ڕۆژی شه‌ممه ئه‌و موشه‌کانه‌ی هه‌ڵـداوه.\nئاژانسی هه‌واڵه‌کانی Yonhap له‌سه‌ر زاری کاربه‌ده‌سـتانی له‌شـکریـیه‌وه بڵاوی ده‌کاته‌وه که ده‌ڵێن پـێده‌چێت ئه‌و موشه‌کانه جۆرێـکی مه‌ودا کورتی موشه‌کی سکه‌د Scud بن.\nجێی ئاماژه پـێـکردنه ئه‌م تاقیکردنه‌وه موشـه‌کیـیانه‌ی کۆریای باکور له‌و ده‌مه‌دا دێت که وڵاته یه‌کگرتووه‌کانی ئه‌مریکا خه‌ریـکی ئاهه‌نگـگێڕانه به بۆنه‌ی ڕۆژی سه‌ربه‌خۆیی‌یه‌وه. کۆریای باکور پـێشـتریش هه‌ر ئه‌وه‌ها له ڕۆژانی پـشـووی ئه‌مریکادا تاقیکردنه‌وه‌ی موشه‌کی و ناوه‌کی کردووه.\nئه‌مریکا و وڵاتانی دراوسێی کۆریای باکور چوار تاقیکردنه‌وه موشه‌کیـیه‌که‌ی ڕۆژی پـێـنجشه‌ممه‌ی کۆریای باکوریان به کارێـکی ئازراندن ناوزه‌دکرد، داواشـیان لێـکرد بۆ سه‌ر مێزه‌کانی دانوسـتاندنی تایبه‌ت به داماڵینی چه‌کی ناوه‌کی بگه‌ڕێته‌وه.


ڕێپێوانی ناڕەزایەتی بۆ مەحکووم کردنی تیرۆریزمی کۆماری ئیسلامی لە ئاڵمان و سویس بەڕێوەچوو | Roji Kurd ڕۆژی کورد\nHome ھەواڵ جیهان ڕێپێوانی ناڕەزایەتی بۆ مەحکووم کردنی تیرۆریزمی کۆماری ئیسلامی لە ئاڵمان و سویس...\nڕێپێوانی ناڕەزایەتی بۆ مەحکووم کردنی تیرۆریزمی کۆماری ئیسلامی لە ئاڵمان و سویس بەڕێوەچوو\nکوردستانیانی نیشتەجێی وڵاتی ئاڵمان، تیرۆریزمی کۆماری ئیسلامییان مەحکووم کرد\nPosted by Roji Kurd on Wednesday, December 28, 2016\nڕۆژی کورد: بەپێی هەواڵی هەواڵنێری ڕۆژی کورد لە ئاڵمان، کوردستانیانی نیشتەجێی وڵاتی ئاڵمان، لە کۆبوونەوەیەکی بەربەریندا لەبەردەم بارەگای سەرەکیی نەتەوە یەکگرتووەکان لەو وڵاتە، تیرۆریزمی دەوڵەتیی کۆماری ئیسلامییان مەحکووم کرد.\nئە وکۆبوونەوە بەرینە ناڕەزایەتییە، بە بەشداریی سەرجەم لایەنە کوردستانییەکان و بەتایبەتی لایەنە سیاسییەکانی کوردستانی ڕۆژهەڵای بەڕێوەچوو.\nئەم کۆبوونەوەیە، پاش نیوەڕۆی ڕۆژی چوارشەممە ٨ی بەفرانباری ١٣٩٥ی هەتاوی، لە بەردەم بارەگای نەتەوە یەکگرتووەکان له شاری بۆن، دژی تیرۆریزمی کۆماری سێداره و لەسەر بانگەوازیی، چالاکانی کورد لەو وڵاتە، پێکهات.\nلەو ڕێپیوانەدا، دروشمی “بڕووخی کۆماری ئیسلامی”، “نا بۆ تیرۆریزم” و دەیان دروشمی تر بە زمانی ئاڵمانی و کوردی درا.\nهەروەها ئەمڕۆ لە شاری ژنێڤ لە وڵاتی سویس ـیش، ڕێپێوان و کۆبوونەوەیەکی ناڕەزایەتی لەلایەن کوردانی ئەو شارە و وڵاتی سویس، بەڕێوەچو و تێیدا تیرۆری تێکۆشەرانی کورد لەلایەن کۆماری ئیسلامی بە گشتی و تیرۆری بەردەم قەڵای دێموکرات لە کۆیە لە شەوی چلەی ئەمساڵدا، مەحکووم کرا.\nPrevious articleتورکەمەنستان: ئێران قەرزەکەی نەداتەوە، گازەکەی دەبڕین\nNext article“پەیەدە دوایین هێمای کوردستانی بوونی لە سیستمی رۆژئاوا سڕییەوە”